Ipar Euskal Herriko hauteskundeetako lehen itzuliaren itzulian\nBeste sukar mota batek hartu ditu Zuberoa, Nafarroa Beherea eta Lapurdi azken aste hauetan: herriko bozak izanen dira Martxoaren 15 eta 22an. COVID-19 aren arriskuak ez du hauteskunde horien ezeztatzerik ekarri, ondoan hartzen diren neurriak ikusirik, koherentzia hautemaitea neke baldin bada ere.\nZuzeu | Battitt Crouspeyre\n2020ko martxoaren 13a\nAlbiste hau Zuzeuk argitaratu du eta Creative Commons BY-SA 3.0 lizentziari esker ekarri dugu.\nEtxegarairen kargu hartzea Elkargoan\n. Hiru herritatik bitan, bozka jadanik trenkatua da\nDena dela, Hiru lurraldeetako 160 herriek (Hirigune elkargoko 158+ Eskiula eta Jeztaze) beren udaletxetako taldeak osatuko dituzte datozen sei urteentzat. Hauteskunde bikoitza da, boto paper berarekin Euskal Elkargoko ordezkariak ere izendatuko baitituzte. Bi itzuliko hauteskundeak beti, baina bi molde bereizi behar dira.\n1000 biztanle baino gutxiagoko herrietan, pertsona bozkatzen da, nahiz eta gehienak zerrendetan aurkezten diren. 119 herri dira sistema horrekin\n1000 biztanle baino gehiagoko herrietan zerrenda baten aldeko botoa ematen da, haren osaketa moldatzeko aukerarik gabe. 41 herri\n103 herritan ez da jokorik izanen zerrenda bakarra delako, gehienetan herri txikiak bainan beste handiago batzuetan ere (Mugerren, Hiriburun ala Basusarrin, adibidez).\nBeste 12 herrietan kasu bereziak dira, zerrendetatik kanpo diren hautagaiak badirelako, zerrenda idekiak direlako edo zerrenda osatugabeak aurkezten direlako\nII . Alderdi politikoak gorderik\nEtiketak ez dira modan. Aurkezten diren zerrenda gehienek ez dute alderdi politikoen ikurrik agertzen beraien komunikazioan. Herriko hauteskundeetan, bereziki herri ertain eta txikietan, zerrenda «herritarrak» aurkezten dituzte, sensibilitate politikoen arteko nahasketak bezala. Zerrenda bakarreko herrietan, aski erraz uler daiteke, baina zerrenden lehia delarik ere pluraltasunaren ideia saltzen saiatzen dira, zerrendaburua argiki ideologia edo alderdi bati lotzen ahal zaiolarik frankotz.\nIpar Euskal Herri mailako estrategia berezia dutenak, alderdi abertzaleak dira. EHBai ezkerreko koalizioak 22 zerrenda sustengatzen ditu 1000tik gorako herrietan. Ezkerreko beste alderdi batzuekin aliantzak baditu, Europa Ekologia-Berdeekin (Baionan eta Donibane Lohizunen adibidez), alderdi sozialistarekin (Ziburun) edota Frantzia Insumisoarekin (Biarritzen eta Baionan).\nEH BAIren mahaingurua Donapaleun\nEAJ alderdi ahulagoa da ipar Euskal Herrian bainan bere estrategia zentro-eskuineko zerrendetan hautagaiak txertatzea da (Baionan eta Urruñan adibidez). Bestalde, alderdiko bi alkate izanen dira, Arrosan eta Makean.\nGainerako alderdiak, Lapurdi itsasbazterreko herrietan agertzen dira bereziki:\nAlderdi Sozialista, estatu mailan zailtasun handietan da eta ipar Euskal Herrian Lapurdiko hiri handienetan ditu hautagaiak: Ezenarro eta Gonzalez Hendaia eta Bokaleko alkateak, Derville Angelun, Etxeto Baionan.\nZentro-eskuina, sektore indartsua da eskualde honetan. LREM Macronen alderdiak ofizialki sustengatzen duen bakarra Veunac Biarritzeko alkatea da, bainan aurkitzen dira kideak Etxegarai (UDI) Baionakoaren zerrendan adibidez. LR eskuineko alderdiak zerrendaburuak ditu Aroztegi Biarritzen eta Olive Angelun.\nEskuin muturra, hala denik onartu gabe aurkezten da Baionan, Pascal Le Sellier hautagaiaren zerrendan. Hau da Debout La France alderdikoa, Le Penistak ofizialki ez, bainan berriki arte haren alderdiko militante izandakoak aurkitzen dira.\nIII. Kanpainako gaiak\n160 herri 160 hauteskunde dira, baina kanpainatik gai batzuk atera behar balira, hona hiru:\nEtxebizitza korapilo nagusi bat Lapurdin\nLehenbizikoa etxebizitzarena eta lurrarena. Ipar Euskal Herriko biztanleria 3.000ko batez hazten da urtean, eta zati handiena Lapurdiko kostaldean. Erakargarritasun horren ondorio zuzena etxebizitzaren garestitzea da.\nDiagnostikoaren inguruan denak ados baldin badira, erremedio desberdinak dituzte batzuek eta besteek. Aipa daiteke, bigarren etxebizitzei zerga emendatzea, alokairu sozialeko apartamenduen emendatzea, kontratu solidario erreala (etxea erosi baina ez lurra)… Presio demografikoak hiri aldetik barnealderago ere eragina badu eta tarteko eremuko herri anitzetan hirigintza planen inguruko desadostasunek gaina hartu dute eztabaidatzeko orduan. Lurraren lehia bada etxebizitza, laborantza eta beste gisako aktibitate ekonomikoaren artean.\nHiritarren parte-hartzea: erronka\nHendaiatik Santa Garazira arte aipatu den gai bat, izan daitek herritarren parte hartzea herriaren kudeaketan. Jaka horien mugimenduak «demokraziaren hats-berritzeaz» ekarri duen ideiaren ondorioa ikusiko dute zenbaitek. Argi dena da zentralitatea hartu duela horrek hautagaien programetan. Auzapezaren figura bertikalaren parean, hainbat proposamen entzun dira: herritarrak gaikako lantaldeetan integratzea, auzoetako batzordeak sortzea, gazte batzordeak… Komunikazio tresnen garatzea aipa daiteke ere.\nEkologia herritik hasirik\nOtsailean Hirigune elkargoak klima plan bat bozkatu zuen, urtebeteko lanketaren ondotik. Anbizioa duen plana, karbono isurien murrizteko eta klima aldaketaren ondorioei erantzuteko. Bestalde Bizi! Mugimendu ekologistak engaiamenduak galdegin dizkie hautagaiei. Eta promesa huts ala ez, gai horiek kondutan hartu dituztela badirudi. Puntu bat azpimarratzekotan, garraioena aipa genezake. Ipar euskal herria, orohar, automobilaren erreinua da. Garraio publikoen garatzea eta hiriak bizikletentzako egokitzea dira bi puntu nagusi\nIV. Euskal elkargoa\nEuskal Hirigune Elkargoa. 2017ko urtarrilean sortu zen. Frantziako gobernuak, ipar Euskal Herrian nagusi zen Estatutu Bereziko Lurral Kolektibitatearen eskaerari eman zion erantzun bezala. Zuberoa, Lapurdi eta Nafarroa Behereko mugak lehen aldiz finkatu zituen elkargo hori udalen arteko egitura da, lehenago ziren 10 elkargoak bakar batean urtu dituena. 10 elkargo horietako ordezkariak (2014an hautatuak) bihurtu ziren Hirigune elkargoko ordezkari.\nLehen aldikotz beraz, Euskal elkargoko hauteskundeak dira. BATERA plataformak, besteak beste, hasieratik galdegiten du sufragio unibertsal zuzenean hauta daitezen ordezkariak. Ez da hala izanen, aldi honetan segurik.\n1000 biztanlez peko herrietan udal gobernuak izendatuko ditu bere ordezkariak. 1000 biztanlez goitikoetan, aldiz, zerrendaren boto paperean agertuko dira aitzinetik postu horietara bideratu dituzten kideak.\nElkargoak dituen eskumenetan: garapen ekonomikoa, laborantza, transizio ekologikoa, hizkuntz politika, turismoa, politika soziala etabar…\nHiru urteko ibilbide horretaz eginiko bilduman, ohartu dira herritarren eta erabaki guneen artean urruntasun bat badela. Elkargoaren aktibitatea eta zerbitzuak Baionan kontzentratu dira, eta aldi berean, urrunago diren eskualdeetan hautetsien inplikazio apaltze bat nabarmendu dute. Arazo horiei aurre egiteko, gobernantza itun berri bat bozkatu zuten osoko azken bilkuran.\nHorretan adosten zuten «lurralde polo» deitzen direnei garrantzia gehiagoren emaitea, tokian tokiko erabakitzeko bertako proiektuak eta hurbilagotik deklinatzeko elkargoaren politikak.\nLurralde polo horiek 2017 aitzineko elkargoen perimetroetan bermatzen dira eta batzorde eragilean bakoitzeko bi kide aurkituko dira gutienez.\nV. Nora begiratu igandean?\nBaiona-Angelu-Biarritzen eremua, hots hiru hiri jendetsuenak. Elkargoko indarren oreka azkarki baldintzatuko duen eremua beraz.\nBaionako auzapeza da Jean-René Etxegarai Euskal Elkargoko lehendakaria. 2014an doi-doietarik irabazi zuen hiriburua, Henri Etxeto sozialistari 26 botoz nagusituz, Jean Claude Iriarten abertzale-ezker mutur aliantza batekin osatu hiruen arteko lehian.\nAldi honetan Etxegaraik zentroa eta eskuina batu ditu lehen itzulitik. Parean, ezkerra zatiturik dago. Etxetok zerrenda sozialista gidatzen du, Mathieu Bergék alderdi sozialista utzi eta ezkerreko dinamika parte-hartzaile baten aitzindaritza hartu du eta Iriart abertzale-berde-insumiso zerrenda bateko auzapezgaia da. Eskuin muturreko zerrenda bat ere bada. Bigarren itzulian ezkerreko indarrek batzeko duten gaitasuna da gakoa izanen. Biarritzen Veunac zentristak beste sei zerrenda izanen ditu parean, bigarren itzuliko aliantzek emanen dute argitasun gehiago. Angelun Olive eskuindarrak ezkerreko bi zerrenda ditu parean.\nHendaian Ezenarro sozialistak 2014tik gaur arteko legealdia EHBaiko abertzaleekin egin du, baina igandean parean aurkituko ditu, Laetitia Navarron dutela buru. Pascal Destruhauten zerrenda Salaberri auzapez ohiaren taldea ere da; eta laugarrena, zerrenda komunista Laurent Tariolekin. Ikustekoa bi itzulien artean sozialistak eta abertzaleak berriz elkartzen ote diren.\nDonibane Lohizunen eta Ziburun, orain arteko gehiengoak zatiturik aurkezten dira eta ezkerreko indarrak hautagai abertzaleen gibelean lerrokatu dira.\nUztaritze 2014ko sorpresa izan zen. Abertzaleen inguruan eratu zen Uztaritze Baik herriko etxea hartu zuen. Legealdi denboran zatiketa bat izan da gehiengoan eta hautetsi batzuek haien lekua utzi dute. Bruno Carrerre auzapezak 2014ko aurkari berak izanen ditu, Dominique Lesbats auzapez ohia eta Jean-Claude Saint-Jean. Laugarren zerrenda bat sartzen da aldi honetan, Bruno Cendres zerrendaburu duela. Kanbon Vincent Bru diputatu Macronistaren talde ohia Christian Devèzek gidatzen du, parean Argitxu Hiriart-Urruti abertzalea. Itzuli bakarra izanen da\nBi hiri nagusietan, Mugerren eta Hiriburun zerrenda bakarrak dira. Roland Hirigoien eta Alain Hiriartek auzapez karguan errepikatuko dute.\nZentro-eskuineko auzapeza da Beñat Intxauzpe Hazparnen. Parean, bi zerrenda izanen ditu. Alde batetik Isabelle Pargade auzapezorde izana, departamentuko kontseilaria, alderdi politikoekin loturarik ez duena orain arte agertu eta bestetik Kristian Etxetto abertzalea.\nBidaxunen hiru zerrenda lehiatuko dira. Jean-François Lasserrek hartuko du Michel Dallemane auzapezaren taldearen gidaritza. Ez da deitura arrotza, eskualdeko politika segitzen duenarentzat, izan ere Jean-Jacques aita departamenduko presidentea da eta Florence arreba Baiona aldeko diputatua. Biak ere Modem (zentroa) alderdikoak. Beste hautagaiak Véronique Robert sozialista eta Laurent Lucmaret.\nLurralde polorik txikiena. Armendaritzen 31 urte hauetan auzapez da Lucien Delgue LR (eskuina) alderdiko kidea. Parean zerrendabururik ez duen talde bat izanen du, hori posible da 1000 biztanle baino gutiagoko herria baita. Bi zerrenda Landibarren eta Larzabalen ere.\nLurralde horretako erdigunea da Donapaleu. Interes handia piztu du han gertatuko denak, Donapaleu kolorez aldatzen balitz, Amikuze eskualdearen kolorea ere alda lezakeelako.\nJean-Jacques Loustaudaudinek 25 urtez auzapez izan denaren taldearen aitzindaritza hartu du Barthelemy Agerrek. Agerre Lukuze herriko auzapeza da 1976tik (21 urte zituen orduan), hogei bat urtez departamenduko kontseilari eta gaur egun Akitania Berriko kontseilari. Laborari-enpresari-politikaria Amikuzeko figura nagusia da, eta ikusi beharko da ibilbide hori nola baloratzen duten Donapaleun.\nEz du lan erraza izanen, parean oposizioa batu baita Charles Mazondoren inguruan. LREM Macronen alderdiko hautagai ohi bat eta ezkerreko abertzale batzuk elkarlanean ari diren zerrenda ezohikoa da, baina zenbakiak begiratuz, duela sei urteko emaitzak batuz gehiengo osoa lortuko zuten. Itzuli bakarrean erabakiko da.\nDonibane Garazin, Alfontso Idiart auzapezaren oinordekotza aldarrikatzen du Laurent Intxauzpek. Zentro-eskuin eta eskuineko alderdien inguruan ibilia denak bere zerrenda talde zabala dela dio. Parean duela sei urte jadanik aurkeztu zen Xabi Larre abertzalea, ezkerreko sensibilitatea duen zerrenda batekin. Ikustekoa 2014ko emaitza hobetzen duen. Ehuneko 33 egin zuen. Baigorrin zerrenda bakarra, Jean Michel Koskaratek bigarren kargualdi bat eginen du.\nMaulen Mixel Etxebestek 2014ko arerio berak aurkituko ditu. Elkargoko lehendakariorde eta ekonomia arduradun denak oposizioaren kritikak jasan ditu bi proiekturengatik: Agerria hotelarena eta Espartinaren etxearena. EH Bai-k sutengatzen duen Beñat Elkegarai eta Louis Labadot komunistarekin lehiatuko da. Aitzineko aldian Etxebestek %47, Labadotek %42 eta Elkegaraik %10. Bi zerrenda Atharratzen ere.\nLehen itzuliaren itzulian Lehen itzulia\nKanal hauetan artxibatua: Herri bozak 2020 | Ipar Euskal Herria


Irekia Eusko Jaurlaritza - Gobierno Vasco :: EHAA xedapena 201904942\nXedapenaren zenbakia: 201900165\nHurrenkenaren zenbakia: 201904942\nIkus 2019/04/05ean argitaratutako 2019/03/29ko 201900011 DEKRETUA\nBestalde, Lanbide-Euskal Enplegu Zerbitzuaren Estatutuak maiatzaren 22ko 82/2012 Dekretuaren bidez onetsi ziren; estatutu horien 6.2 artikuluan xedatutakoari jarraituz, honako kide hauek osatuko dute Administrazio Kontseilua:\nHorren ostean, beste zenbait berriztapen egin dira Lanbideren Administrazio Kontseilua osatzen duten kideen artean, bai Euskal Autonomia Erkidegoko Administrazio Orokorraren ordezkariei bai Euskal Autonomia Erkidegoan ordezkaritza handiena duten sindikatuen eta enpresaburuen elkarteen ordezkariei dagokienez.\n2019ko urriaren 3an, Confebask-Euskal Enpresa Konfederazioak bidalitako komunikazioa jaso zen, eta, komunikazio horretan, haren Batzorde Betearazlearen erabaki honen berri ematen zen: Lanbideren Administrazio Kontseiluan aipatutako konfederazioa ordezkatzen duten pertsonetako bi aldatzea; beraz, beharrezkoa da pertsona horiek kargutik kentzea eta beste pertsona bi izendatzea.\nHorrenbestez, Enpleguko eta Gizarte Politiketako sailburuak proposatuta, eta Gobernu Kontseiluak 2019ko urriaren 22an egindako bileran aztertu eta onartu ondoren, honako hau\n1. artikulua.– Kargutik kentzea Lanbide-Euskal Enplegu Zerbitzuaren Administrazio Kontseiluan enpresaburuen elkarteen ordezkari diren kide hauek:\nJon Bilbao Saralegui jauna, bokal titular gisa, eta Carlos Pereda Martínez de Musitu jauna, ordezko bokal gisa.\n2. artikulua.– Lanbide-Euskal Enplegu Zerbitzuaren Administrazio Kontseiluan enpresaburuen elkarteen ordezkari izango diren kide hauek izendatzea:\nCarlos Pereda Martínez de Musitu jauna, bokal titular gisa, eta Virginia Múgica Conde andrea, ordezko bokal gisa.\n26/2017 DEKRETUA, urtarrilaren 24koa, Osakidetza-Euskal osasun zerbitzua erakunde publikoaren Administrazio Kontseiluko kide batzuk aldatzen dituena.


Iñigo Vallejo eta Gorka Vidal presoak Palentziara eta Logroñora lekualdatuko dituzte | Geuria\nVallejo Sevillatik Palentziara lekualdatuko dute eta Vidal Kordobatik Logroñora. Etxerat-ekin harremanetan jarri da GEURIA eta lekualdaketa noiz izango den ez dakitela adierazi dute.\nEtxerat-ek ez daki noiz emango diren lekualdatzeak // Utzitakoa\nIñigo Vallejo Franco preso basauriarra eta Gorka Vidal Alvaro preso zaratamarra espetxez lekualdatuko dituzte. Hala adierazi du Estatuko Espetxe Zuzendaritzak. Vallejo Sevillatik Palentziara lekualdatuko dute eta Vidal Kordobatik Logroñora. Etxerat-ekin harremanetan jarri da GEURIA eta lekualdaketa noiz izango den ez dakitela adierazi dute.\nBasauritik 950 kilometrora dago gaur egun Vallejo, eta espetxez aldatuko dutenean 250 kilometrora egongo da. Zaratamarra egun etxetik 810 kilometrora dago, eta hurbilketarekin 130 kilometrora.\n2003ko abenduan atxilotu zuten Vallejo Frantzian, eta 2013ko urritik kartzelan dago. Basauriarrak 28 urte eta erdiko zigorra bete behar du. Erakunde terroristako kide izateagatik, lesioak eragiteagatik, lehergailuak edukitzeagatik eta dokumentu publikoak faltsutzeagatik kartzeleratu zuten. 2033ko uztailean zigorraren hiru laurdenak beteko ditu Vallejok. Presoak espetxe legedia onartu du, eta eragindako mina aitortzen duen idatzi bat bidali du, biktimekiko enpatia erakusteaz aparte.\nVidal 2004ko martxoan espetxeratu zuten eta 20 urteko kartzela-zigorra betetzen ari da talde armatuarekin kolaboratzeagatik eta armak edukitzeagatik. 2019ko otsailean zigorraren hiru laurdenak bete zituen. Vallejok bezala espetxe legedia onartu du Vidalek eta programatutako jardueretan parte hartu du. Gauzak horrela, Idazkaritza Nagusiak bigarren gradua eman dio.\nDagoeneko 50 dira Pedro Sanchezen Gobernuak Euskal Herritik gertu dauden kartzeletara edo euskal kartzeletara hurbildu dituen ETAko presoak. Hego Uribeko presoei dagokienez, lau dira lekualdatuko dituzten presoak: Josune Oña Alacantetik Logroñoko espetxera ekarri dute jada, Txus Martin Zaballatik Basauriko espetxera lekualdatuko dute, Iñigo Vallejo Sevillatik Dueñasko espetxera hurbilduko dute (Palentzia) eta Gorka Vidal Kordobatik Logroñora.\nSailkatuta: Gorka Vidal, Iñigo Vallejo, Presoa, Presoak\nAinhoa Alvarez: “Nire aurretik jokatu zutenek ez zuten kontraturik ere izan, eta haiei esker, nik soldata bat izan dut”


"YERMA" - SALA BBK - (BILBAO) [EUSKERAZ] - Eskena\n“YERMA” – SALA BBK – (BILBAO) [EUSKERAZ]\n1 urria, 2021 8:00 am - 5:00 pm\n« “ATZERRIAN LURRA GARRATZ” – (SOPELA)\n“EL INSTITUTO T.” – ZELAI ARIZTI – (ZUMARRAGA) »\nSARRERAK EROSI – YERMA\nBERA bilbotar artista ospetsua da.\nBere senarra, negozio-gizon arrakastatsua.\nBere ahizpa, bizitzak harrapatutako andrea.\nBere ama, besarkadarik inoiz eman ez zion gizaki hori.\nEta bere mutil-lagun ohia ama izateko aukera ekarri zezakeena.\nHona hemen BERA, gure YERMA, eta bere ingurunea.\nAndre gazte hau Puerto Escondidoko tekila baten, Goako bhang lassi baten, edo Alexanderplatzeko garagardo hotz baten moduan dario agertoki honetan zehar.\nAgian sakrilegioa izan liteke Lorca idazlea aipatu barik YERMA antzezlana gogora ekartzea, baina hitz horrek gaur egun seme-alabarik eduki ezinik dabiltzan andre guztien berbak biltzen ditu. Asko direlako, nahiz eta inork ez aipatu. Eta bera bezalakoak dira: modako jatetxeetan afaltzen duten andre arrakastatsuak, herrialde exotikoetara bidaiatzen dutenak, jaialdietan gogo handiz dantzan dabiltzanak, telefono garestiak eta zirkulu sozial inbidiagarriak dituztenak. BERA andre guzti horien artean dago: andre arruntak, independenteak, bikotekidearekin, berezko ametsekin, baina eman gabeko desira bakarrarekin: amatasuna.\nHaien bertsiorik feministenak, bizitzaz jabetuena den alderdi horrek ez zien aukerarik eskaini umea edukitzea adin batetik aurrera zaila zela ulertzeko eta orain … presioak ez du etenik eta BERAk inoiz nahi izan ez zuen zerbait nahi du, saihestezinezko gatazka biologiko eta emozional dakarren zerbait. Horixe da YERMA. Andre horrengan naturala eta ederra den zerbait obsesibo eta mingarri bihurtzen da. Andre horrengan DESIRAk MAITASUNA ezabatu dezake.\n1 urria, 2021\nGran Vía López de Haro 19-21\nBilbao, Vizcaya 48008 España + Google Map\n94 405 88 24\n“SEMEA PIXKA BAT MOTELAGO DABIL SOILIK” – SANTA ANA UDAL ANTZOKIA – (OÑATI)\n30 urtarrila 7:00 pm\n“LA TARARA” – TEATRO ARRIAGA ANTZOKIA – (BILBAO)\n“NARZISO” – GUREA ANTZOKIA – (VILLABONA)\n30 urtarrila 5:00 pm


Psoriasia eragiten - Psorimilk\nPsoriasia: arrazoiak, diagnostikoa eta tratamendua\nBatetik psoriasia eragiten% 4 inguru biztanle mundu. Ezin da garatu edozein adinetan jaiotzetik zahartzarora, baina gehienetan da psoriasia "maite" gazte. Hau da, hain zuzen, erakusten duten 70% gaixoen garatzeko psoriasia aurretik adina 20 urte.\nBada, azala rashes, antza psoriasia kontsultatu behar dermatologoa. Psoriatic lesioak adierazten itchy scaly plaka hainbat tamainak. Bitartean plaka psoriasia ager daiteke ukondoak, belaunak, scalp edo gorputzaren beste leku batzuetan.\nPsoriasia anormal bat da gorputzaren erreakzioa kanpoko estimulu horren arabera, gorputzaren zati batzuk azalaren goiko geruza hiltzen asko normala baino azkarrago. Bada, normalean, ziklo zatiketa eta heltze larruazaleko zelulak hartzen 3-4 aste, psoriasia prozesu hau gertatzen da, besterik gabe, 4-5 egun.\nGaur egun, psoriasia bat jotzen da, herentziazko gaixotasuna: oinarria gaixotasuna ez da bat, baina sorta oso bat arrazoi – inmunologikoak aldaketak eta metabolikoak lotutako endokrinoa eta neurologikoa. Esan dezakezu psoriasia ez da kutsagarria, eta, beraz, ez da gaixotasun kutsakorra.\nArrazoiak psoriasia oraindik ez dira erabat aurkitu. Hau puntuazioa badira hainbat teoria.\nArabera teoria bat, bi mota daude psoriasia:\nPsoriasia mota I da deitua heredatu porrota immunitate-sistema. Formulario hau psoriasia eragiten% 65 pertsonak, eta gaixotasuna manifestuak bera gaztetan, 18 25 urte.\nPsoriasia II motako agertzen da pertsona baino zaharragoak 40 urte. Mota honekin psoriasia ez da herentziazko eta ez da lotutako matxurak zelulak immunitate-sistema. Gainera, kontrastea psoriasia mota dut zein nahiago azala, psoriasia mota II gehiago, askotan eragiten iltzeak eta artikulazioak.\nArabera beste teoria, kausa psoriasia dira soilik immunitatea nahasteak eragindako hainbat faktore: izan daiteke estresa, edo gaixotasun infekziosoak, edo klima hotz, edo pobrea dieta. Adibidez, adierazi duenez, alkoholaren eragin dezake areagotzen psoriasia, batez ere, garagardoa, cava, espiritu. Erabilera duten produktuak, ozpina, piperra, txokolatea, baita ere okertzen gaixotasuna eta sor ditzake areagotzen psoriasia. Teoria honen arabera, psoriasia bat da, sistemikoa gaixotasun. Horrek esan nahi du kasuan urraketa larria immunitate-sistema, prozesua zabaldu daiteke beste organo eta ehunen, adibidez, artikulazioetan. Ondorioz, garatu ahal psoriatic artritisa, hau da, ezaugarri lesio txiki artikulazioetan eskuak eta oinak.\nPsoriasia sintomak dira inflamed, scaly adabaki gorria, lagunduta azkura larria. Lekuak, hala nola joera dago azalean scalp, belaunak eta ukondoa artikulazioetan txikiagoa itzuli eta leku azalaren tolesturak. Laurden bat inguru paziente eragiten iltzeak.\nArabera seasonality relapses (larriagoa gaixotasuna) hiru mota daude psoriasia: neguan, udan, ziurra. Ohikoena neguan mota psoriasia.\nEpea areagotzen sintomak psoriasia eskuak, belaunak, burua eta, gainera, txikiagoa itzuli eta leku azalaren tolesturak agertzen formularioa plaka kolore gorrixka. Bere tamaina alda batetik pinhead eremu handiak palmondo-tamaina eta gehiago.\nRashes ohi dira lagunduta flaking eta azkura mingarria. Prozesuan peeling, azaleko eskalak dira erraz kendu, gehiago dira trinko, antolatu sakonera (hortik datorkio izena bigarren psoriasia — psoriasia). Batzuetan kaltetutako azala arlo agertzen pitzatu eta festering.\nProgressive psoriasia da, ezaugarri garapen psoriatic plaka leku trauma edo scratching azala.\nLaurden bat inguru paziente eragiten iltzeak. Hau altxatzen sakonago bat puntu eta spotting iltze plaka. Horrez gain, iltzeak bihur daiteke lodiagoa eta xehatu.\nUdan, eraginpean eguzki-argia, gaixoen neguan forma psoriasia sintomak subside, eta, batzuetan, desagertu. Paziente udan mota psoriasia, aitzitik, gomendagarria da esposizioa saihestu eguzkia delako okertzen gaixotasuna.\nDiagnostikatzeko psoriasia dermatologoa arabera. Izan behar da gonbidatu itxura azalaren lesioak antzeko psoriasia — plaka, hainbat tamaina, gorria, itchy eta ahul. Eta diagnostikoa argitzeko eska dezake azala biopsia.\nBada, mediku bat detektatzen psoriasia hasierako fasean, oso posible da izango duzu esleitutako nagusiki prebentzio baino sendatzeko esan nahi du.\nNoiz esanguratsua gaixotasunaren sintomak dira erabilitako metodoak, honako hauek, tratamendu psoriasia:\ncryotherapy metodo bat da, hotz esposizio;\nplasmapheresis bat da, odol-arazketa,\nterapia batera UV — tratamendu bat da, epe labur-prozedurak, antzeko Solariuma. Eraginkorragoa tratamendu psoriasia, metodo hau da, askotan konbinatzen administrazioaren berariazko botika PUVA terapia).\nInolaz ere ez ez saiatu aurre psoriasia tratamendua erradiazio ultramorea mediku aholkularitza gabe. In psoriasia, dosi txiki argi ultramore sendagarriak dira, eta handitu — aitzitik, garatu dezakete gaixotasuna.\nZoritxarrez, inork ez daki nola sendatzeko psoriasia erabat, gorputza delako "mantentzen memoria" gaixotasunaren forma biokimikoa, inmunologikoak eta funtzionala aldaketak. Errepikatze psoriasia gerta daiteke edozein unetan, eta, beraz, gaixoen diagnosi hori beti izan behar ikusi dermatologist bat.\nZer dezakezu eta ezin psoriasia\nArrakasta psoriasia tratamendua araberakoa da, neurri handi batean, betetzen dieta erregimena, zein izan behar du fisiologikoki optimoa dagokionez, energia-balioa, gantz eta karbohidrato.\nPsoriasia tratamendua luzea eta konplexua prozesuan, garrantzitsuena zein dira esperientzia tratamendua, epe luzeko jarraipena gaixoen eta aukera egoki metodo eta bide terapia. Beti behar duzu, gogoratu gauza nagusia tratamenduan hau ezusteko gaixotasun — kalte egin gabe. Modu askotan, psoriasia tratamendua araberakoa da pazientzia.\nZiurtatu benetan psoriasia (bada rash agertu zen lehen). Gogoratu egoera eta gertaerak izan ziren aurretik itxura rashes. Izan daiteke estres egoera bat, edozein intoxikazio — drogak, alkohola, elikadura, etab., luzea hipotermia, gaixotasun infekziosoak eta txerto, trauma azala (barne perms, ile koloreztatzen), eta abar. Gerora, non posible, desagerrarazi eragina faktore horiek zure gorputza.\nGaixo. Saihesteko akutuak infekzio-gaixotasun kronikoa.\nEdateko, Erretzea. Gogoratu alkohola eta tabakoa Erretzea, arau gisa, zaildu psoriasia tratamendua eta eragin zion aggravation.\n"Garbitu". Popular azken "garbiketa" gorputz gisa ere jardun dezakete eragiteko faktoreak. Ez parte hartzea eta starvation.\nTratu txarrak ultramore. Paziente askok itsasora joan gaixoa igeriketa itsasoan eta eguzkia, baina laster konbentzitu gaixotasuna da aurrera, berriz, eta berria dator indar berriz egiten bera sentitu — eguzkiaren eragin kaltegarria gaixoak, "gogorrak" psoriasia sakonago gorputzean sartu, eta denbora pixka bat ondoren, kontrakoa gertatzen da, beraz, hartu itsasoa eta eguzkia, hobe da ondoren, udazkenean eta neguan tratamendua eta prebentzioa udan.\nDena jan. Arrakasta psoriasia tratamendua araberakoa da, neurri handi batean, betetzen dieta erregimena, eta horrek gaixotasun hau izan behar du fisiologikoki optimoa dagokionez, energia-balioa, gantz eta karbohidrato. Beharrezkoa da baztertzeko kontsumoa zitriko, txokolatea, arrautzak, eztia, esne osoa eta eduki duten produktuak pigmentu gorri (tomateak, piperrak, marrubiak, etab.). Ondoren desagerpena plaka epea remission, ez da gehiegikeria produktu horiek, desiragarria da muga nabarmen azidoa, minak eta gantz elikagai, haragiak, postreak.\nPosible kentzeko elikagai alergia erreakzioak. sor Bazkariak jan egosi, labean, gisatua.\nArrakasta psoriasia tratamendua, neurri handi batean araberakoa bazterketa minak plater, espeziak eta minak barazkiak, ongailuak (mostaza, maionesa, etab.), erre elikagaiak, indartsu, haragi, arrain eta onddo saldak eta saltsa. Nabarmen kontsumoa murrizteko gatza.\nBizia zehar progresio prozesua beharrezkoa barau egun bat eta zorrotzak murrizketa edari alkoholdunen kontsumoa. Minimizatu azukre-kontsumoa duten produktuak.\nPsoriasia tratamendua izan ohi da, konplexua eta kontuan hartzen faktore askoren garapenean lagunduz edo areagotzen gaixotasuna, baita betetzea arau batzuk hornitzeko.\nGantz-azido poliinsaturatuak (Pufas). Arreta berezia ordaindu behar da sarrerarekin landare-olioak osatzen gantz-azido poliinsaturatuak (Pufas). Sarrerarekin gantz-azido poliinsaturatuak, kantitate nahikoa, oso garrantzitsua da psoriasia, osatzen dute gorputzaren substantzia biologikoki aktiboa izan antiinflamatorio eta antialergikoa eragina, eragin positiboa azala (zati gisa zelula-mintzen) eta odol-hormak, metabolismoa erregulatzen (bereziki, gantz metabolismoa gibelean, metabolismoa batzuk bitaminak).\nZuntz. Talde honetan gaixoen behar bat dago, aldian-aldian mantentzeko garbiketa funtzioa, gibela eta bere inplikazioa lipidoen metabolismoa. Oso garrantzitsua erregularra kolon mugimenduak. Joera idorreria dieta, besteak beste, produktu bat eduki handiko zuntz dietetikoa eta bazkariak "laxative" efektua (entsaladak landare-olio, ozpin, etab.). Horrez gain, zuntz dietetikoa edukitzeko beste propietate garrantzitsua: eragin metabolismoa, mantentzeko gorputzaren oreka mineralak. Elikagaien izan behar aberastu duten elikagai normalizatzeko lipidoen metabolismoa (buckwheat, gazta, etab.).\nBitaminak. Psoriasia tratamendua gertatzen da arrakasta gehien denean kontuz ibili arreta ordaindu sarrerarekin bitaminak jabetzako talde antioxidatzaileak duten laguntza osasuntsu, azala eta azazkalak. Laguntzen dute erradikal askeak neutralizatzeko, azala kaltetu, hormak indartu, odol, garrantzitsua da sintesia kolageno eta elastin (elementu ehun konektiboaren). Konplexua b bitamina duten guztiak parte hartzen ari dira zelula-prozesuak, halaber, mantentzeko laguntzen azala osasuntsu baldintza. Horrez gain, b bitamina eragin onuragarria dute nerbio-sistema, eta horrek garrantzitsua da gaixotasun hau. Tipikoa psoriasia bat igo da ugaritzea larruazaleko zelulak eta beren osatu heltze. Aurkitu duten zelulak goiko azala geruza (keratinocytes) sentsibilitate handia dute bitamina A. gaur egun medikuntza praktika arrakasta erabiliz bitamina produktu horren bidez, hartzaileen on keratinocytes, liderra handitu desberdintzea eta, beraz, saiatu normalizatzeko garapen epidermisa.\nIdaztean dieta bat, garrantzitsua da gogoratzea sartzea dietan elikagai aberatsa bitamina E (landare-olioak), C (rosehip, piper gozoa, currant), Eta betakarotenoa (gibela, gurina, piper gozoa), (arrain-produktuak), (behi gibela, buckwheat), eta c P (currants).\nKaltzio. Dieta behar aberastu elikagaien kaltzio-iturri dira (gazta, esne, esne-produktuak, etab.), anti-hanturazko eta antialergikoa ekintza.\nZinka. In psoriasia, garrantzitsua da kontuan hartu behar dira emaria elikagai zinka, eta horrek araberakoa ekoizpena proteina behar zauria sendatzeko, immunitatea hobetzeko eta antioxidatzaile babesa.\nPsoriasia: aholkuak gaixoen\nArropa daiteke, neurri batean aplikatu presio azala sor daiteke, itxura berri lesioak, beraz, aukeratu argia, loose, kotoia.\nAhalik eta gutxien, bainu bat hartu — eman lehentasuna arima, zuen mensche azala lehor. Bada oraindik erabaki bat hartu bainu, ez linger. Ura behar ez beroa.\nNoiz garbitzeko, ez luzatzeko azala — erabilera bigun bat belaki edo kotoizko oihal. Saihestu erabiliz gogor belakiak.\nErabili pH neutroa xaboi edo dutxa gel (ez usain). Ez ukitu gogor bat xaboi azala.\nAzala lehortzen arretaz eskuoihal batekin, poliki-poliki blot. Ez kendu zeure burua hildako azala malutak.\nOndoren dutxa aplikatu azala emollient. Lehorrean, pitzatu azala murrizten eraginkortasuna tratamendua, eta, askotan, itches.\nLabur moztu iltzeak — hau izango da laguntza gutxiago injure azala, bada, ez da irresistible nahia urratu. Saiatu zure larruazala babesteko mozketak eta kalteak, eragin ahal izango dute itxura berria lesioak psoriasia.\nTratamendu psoriasia dituzten lokalizazio prozesua eskuetan beharrezkoa higadura kotoia eskularruak aplikatu ondoren meds saihesteko lortzean sartu begiak.\nArropa daiteke, neurri batean aplikatu presio azala sor daiteke, itxura berri lesioak, beraz, aukeratu argia, loose, kotoia. Arropa egindako ehun biziak eta mistoa kolore lagunduko mozorrotzeko erortzen eskalak arropa.\nAire girotua ahal izango zure azala lehortzen-out, eta, ondoren, duten etorri ahal izango hondatzea. Ahal den neurrian, muga igarotako denbora dagokionez girotua.\nNahiz eta eguzki-izpiak, eta onuragarriak dira, paziente asko, saiatu ez "erre" eguzkia. Kontsultatu zure medikuak optimoa buruzko eguzkia.\nSaiatu eramango bizimodu osasuntsu bat, saihestu alkohola tratu txarrak, eta estresa gutxitzeko.\nNeguan, moisten aire lanean eta etxean.


SALBATORE DEUNA ABESBATZAREN 100 URTE - Getariako Udala\nAtzo Elizan Salbatore Deuna Abesbatzaren urteurrenaren harira Joseba Urretavizcaya eta Alvaro Bermejok osatu duten liburua aurkeztu zen. Liburuak besteak beste Getariako Udalaren babesa jaso du.\nAurkezpenean liburuaren egileez gain Kofradiako Lehendakaria, Abesbatzako presidentea, Eusko Jaurlaritza eta Aldundiko ordezkariak eta Getariako Alkatea den Haritz Alberdik hartu zuten hitza.\nAlkateak liburua osatzen lagundu duten guztiei eskerrak emateaz gain kantuak eta abesbatzak gure herrian izan duen eraginari erreparatu zion kohesiorako tresna eta transmisiorako erreminta zela esanez. Herriko jai, txoko eta momentu desberdinak kantuz bete dituen herritarren abesbatza zela aipatu zuen balorean jarriz belaunaldi desberdinen harilkatu izana.\nBukatzeko, etorkizunean kimu berriak, mundu berri honetan sortu eta biltzeko dagoen errenkari aipamena egia eta esperantza ez galtzeko deia egin du.


Hamar puntu altzairu herdoilgaitzezko tutuak egiteko ekipoak mantentzeko Batu\nAltzairu herdoilgaitzezko tutuak egiteko makinen soldatutako hodien ekipoen mantentzea oso garrantzitsua da. Mantentze egoki batek soldatutako tutuen ekipoen bizitza luzatu dezake, haren segurtasuna eta egonkortasuna hobetu eta soldatutako tutuaren kalitatea bermatu dezake. Hala ere, soldatzaile askok ikusi dute altzairu herdoilgaitzezko hodien makinak bezalako makina handiek nahikoa baino gehiago sentitzen dutela eta ez dakitela non mantendu. Bezero batzuek ere espero zuten JIANGSU TISCO INDUSTRIAL CO., LTD Makineriako ingeniariek ohiko mantentze eta konponketa lanak agindu zizkietela.\nTISCO Machine-k bezeroak bisitatzen ditu aldian-aldian, bezeroaren gunean erabiltzen ditugun ekipoak ulertuko ditu, bezeroei mantentze-lanak egiten lagunduko die, bezeroarekin komunikatuko da soldatutako hodien teknologiari buruz, soldatutako hodien ekipoen mantentze-arauei buruz, etab. bezeroak, baina azken finean, xxxx altzairu herdoilgaitzezko hodien makina ekipoen negozioa ere nahiko handia da eta ezin da pertsonalki bisitatu mantentze lanetarako. Horren ondorioz, TISCO Machine ingeniariek zenbait puntu partekatu zituzten altzairu herdoilgaitzezko hodien ekipamenduak mantentzeko bezeroei mantentze lanak modu independentean burutzen laguntzeko.\nAltzairu herdoilgaitzezko tutuen makina ekipoak mantentzeko hamar funtsezko puntuak:\n1.Marko horizontala bi norabidetako irteerako alboetako euskarri bat da. Zinbala ordezkatu behar duzunean, askatu kanpoko euskarria finkatzeko torlojuak. Atera kanpoko euskarria eta aldatu aldea, erraza eta erosoa baita. Markoaren murrizketa bi aldeetatik bereiz egiten da eta doikuntza malgua, erosoa eta doitasun handikoa da.\n2.Posizio bertikala oinarrian horizontalki edo banaka doitu daiteke. Bertikalki eta eroso egokitu daiteke. Kojinete errodamenduak errodamenduak dira.\n3.Kargatzeko markoak lau estekako birakako paralelo mekaniko birakaria hartzen du, unitatearen lan prozesuan zehar zauritu daitekeena. Horrek prestatzeko denbora murriztu dezake eta gailua orratz makurrik gabe etengabe ekoitzi daiteke.\n4.Soldatzeko lehen bi artezteko makinen ardatzen lerroa ijezketako erdiko lerroarekiko +/- 45 ° -ko angelua da eta doitu egin daiteke. Soldadura bi norabidetatik leuntzen da mailakako noranzkoan, eta erdia soldatzailearen erdia da. Soldadura zuzenean biratzen da 90 graduko angeluarekin ijezteko erdiko lerroarekiko, hobeto leuntzeko.\n5.Altzairu herdoilgaitzezko hodiak soldatzeko unitatearen konfigurazio elektrikoak maiztasun bihurtzeko abiadura erregulatzen du.\n6.Maiztasuna kontrolatzeko teknologia erabiliz, abiadura sentikorra, leuna, zarata txikia eta energia kontsumo txikiagoa da.\n7.Moldeatzeko makina eta tamaina motor bakar batek gidatzen ditu, trinkoa eta mantentze erraza duena. Igogailua, instalazioa eta funtzionamendu erraza.\n8.Erabili gurutze juntura unibertsala biratzeko, biratzeko botoia, bizitza luzea, txukuna, ederra, arina.\n9. Marko horizontala zizarearen engranaje kutxan eta akoplamenduan biratzen duen marko birakaria da. 4 abiadurako engranaje-kaxa (alderantzizko engranaje 1) bat dago har-engranaje-kaxaren eta motorraren artean, eta horrek unitatea erosoago funtzionatzen du eta ijezketa egonkorragoa da.\n10.Barne berdintzeko makinaren olio ponparen ezarpenerako, barnean iragazkia badago ere, bezeroak aldizka garbiketa lanak egin behar ditu olio bonba blokeatuta egongo ez dela ziurtatzeko. Oxigeno sentsorearen aire pasabidea ere garbitu behar da aldizka, gehiegizko olioa ekiditeko. Blokeatuta zirkuitu laburrak ekiditeko.


Aurkitu laguntza osasunaren alorreko ideia ekintzaileak merkaturatzeko laguntza\nAurkitu laguntza osasunaren alorreko ideia ekintzaileak merkaturatzeko laguntza\nTECNALIA, EIT Health, Capital Cell eta TECNALIA Ventures erakundeek antolatuta egingo da topaketa, non beren ideia ekintzaileak merkaturatzeko behar dituzten laguntza eta zerbitzuak aurkituko baitituzte osasunaren alorreko startupek.\nFesia ekitaldian izango da. Bere xedea da iktusak eta gaixotasun neuromuskularrak dituzten pazienteen bizi-kalitatea hobetzea, estimulazio elektriko funtzionalean oinarritutako gailu medikoak garatuz eta merkaturatuz.\nBertaratzen direnek hau ikusteko aukera izango dute:\nEIT Health Accelerator. Europako Batzordeak babestutako azeleragailu bat da, eta osasunaren alorreko startupei laguntza ematen die beren habiatze-, balidatze- eta eskalatze-faseetan (ikusi EIT Health Accelerator azeleragailuaren xehetasunak).\nFesiak 772.000 euroko crowdfunding-erronda bat lortu du. Xehetasunak.\nCapital Cell, osasunaren alorreko crowdfunding-plataforma nagusia.\nHarreman-sarea lantzeko luncha\nFormulario honen bidez eman dezakezu izena.


1977ko maiatzaren 01a\nJoxe Mari Telleria pintoreari elkarrizketa\nJoxe Mari Telleria Segurako bere estudioan aurkitu dugu. Liburuz eta koadroz inguraturik, hauen artean Lantzeko Ihauteriei buruzkoak, soka-tira...\nGoi aldean dauden lehioetatik mendiak ikusten dira. Berde-urdinxka bustiz ageri dira guar. Ostiral santua da eta arratsaldean txistua jo behar du Telleriak Goiherri aldean hain ezaguna den Segurako Joxe Mari Telleria Segurako bere estudioan aurkitu dugu. Liburuz eta koadroz inguraturik, hauen artean Lantzeko Ihauteriei buruzkoak, soka-tira...\nGoi aldean dauden lehioetatik mendiak ikusten dira. Berde-urdinxka bustiz ageri dira gaur. Ostiral santua da eta arratsaldean txistua jo behar du Teleriak Goiherri aldean hain ezaguna den Segurako prozesioan. Hitz gutxiko gizona, beste hainbati bezala bere obrak esplikatzea gustatzen ez zaion arren, poliki-poliki bere lanaren berri emango digu.\n- Duela hamabost urte hasi nintzen pintatzen. Ez, ikasteko ez dut inorekin harreman zuzenik ian. Beti ikusi, irakurri egin dut. Familiaz musikan bai, baina pinturan ez dut aurrekorik inor izan.\nLehenengo paisajeak hasi nintzen pintatzen, geroz eta gehiago sinplifikatuz. Horrela abstraktora iritsi nintzen. Hango esperientzia jasoaz figuratibora itzuli naiz berriro. Oso- kolor'e gutxi erabiltzen dut; gehiena hemengo paisajearenak, berdea eta urdina. Itsasoa ez, ez dut inoiz pintatu. Egungo estilo hau realismo berrian sartuko litzateke. Teknika fotografiatik dibujatzea da.\n- Bilakaera hau 1960-76eko "Lurra" se riean, 1975-76eko "Atzo "n eta, azkenik, Lantzeko Ihauteriak gaitzat dituen sailean konkretatu da.\n- Estilo honekin "Atzo" seriea pintatu nuen lehendabizi, mende honen haserako gaiak hartuaz : lur langintza, saskigintza, alpargatagintza, herriko agintariak -alkate, konzejalak, apaiza...-. Argazkietan aurkitu ditut datorik zaharrrenak. Gure izatea nola joan den galduz agertu nahi izan dut.\nAurpegirik gabe, erropak, jarrerak, pintatzen ditu Telleria. Kolorez lagundurik, hoiei balio berezia ematen die, joandako garai hura gaurko begiz adieraziz. Javier Serrano kritikoak honela zioen serie horretaz: "Creo gue el gran mÃ©rito de JosÃ© M. Telleria es haber dado en principio cn la clave de un milagro tanto tiempo esperado: hacer pintura vasca, dar a esta pintura las caracteristicas mÃ¡s genuinas de autÃ©ntico "arte popular" y (aquÃ aparece que llegamos al lÃmite de lo imposible) realizar todo ello dentro de una estilÃstica estrictarnente contemporÃ¡nea.\n- Lantzeko ihauterietara ohitura zahar bat ezagutzeagatik joan nintzen; ikusi nuenean, pintatzeko gogoa sortu zitzaidan. Gain'era, nola erropak bakarrik ari nintzen pintatzen, oso egokia iruditu zitzaidan. Iaz hasi nintzen lan honetan eta oraindik egin berriak ditut koadro batzu gai beraz.\nLantz festa bezala baino gehiago, euskaldunen izatea sakondu nahiaz hartzen dut; lehendik, gure izate gehiago genuenetik datorren ohitura zahar bat bait da.\nJuan San Martinek (Donostiako HOJA DEL LUNES, 1977-II-28) Telleriaren etnografia lana azpimarratzen du Lantzeko ihauteriei buruzko sailaren kritikan:\n"Etnografia gaia, bai. Baina oraindik bizirik den etnagrafiatik haitu ditu Telleriak gaiak.\nIzan ere, artistak kronikagile izan litezke, edo izan behar dute. Galzorian badaude ere, oraindik aurkitzen dugun bizitzatik ari zaigu".\n"Bakardadea maite du" zioen Joseba Intxaustik Joxe Mari Telltriari buruz. Eta hala izan behar du:\n- Nere lana egiteko herri txiki batetan bizitzea bentaja da; promozionatzeko z zailago beharbada, baina orain ez dago distantziarik eta...\nDena dela, inguran irtetea, obrak erakustea, hain zaila ez bada ere, Barcelonara eta iristea bai.\nHala izanik ere, Barcelonan aurkeztu du bere lana Telleriak, baita Mallorcan ere, euskal pintore sail batekin batera. 1963an bere herrian lehen erakusketa azaldu zuenetik, Hego Euskadiko hiriburuetan eta zenbait herritan -Beasainen, Tolosan, Bergaran, Durangon...- agertu da. Baina salmenta ez da erraza:\n- Pintura dirudunen esku dago ; pintoreak koadro bat saltzeko hamar egin behar baditu, langileak ez ditzake eros, noski. Eta estiloak badu zerikusirik ; jendea ez da ausartzen era berriko koadroak erostera.\nHau neurri batetan bizi dugun kultura eskasiak kausatzen du, dadarik gabe:\n- Bai pinturan eta baita musikan ere, inpresionismoan geldituta gaude. Ez zaigu erakutsi, orain hasi gara pixka bat ikasten. Txikitandik irakatsi behar litzateke pintura, beste asignaturak bezalaxe; behin BUPera iritsiz gero edo, espezialistak behar lirateke. horretarako. Eta herri osoan artean zabaltzeko berriz, bide bat zera litzateke museoo antzera lokalak jartzea, egun Euskal Herrian egiten den arteaen erakusketa bezala; artista bakoitzak lan bat edo bi utziko lituzke depositoan, eta estiloz aldatuz gero, koadro horik ere aldatu. Beasainen bazen horrelako zerbait egiteko asmoa.\nTelleariaren bigarren arfizioa -edo pinturan prafesianalizatu dela kontuan harturik lehenengoa- musika da. Bi aktibitateak desberdinak diren arren, elkarren artean influentzia izan dezaketela dio. Honi buruz zera kontatzen digu, Donostiako "Club Catalina de Erauso" delakoan, bere lanen azterketa egiten ari zirela, haien egilea musikoa zatekeela konklusiora iritsi zirela.\nTxistuaz aparte, organoa ere jotzen du Telleriak. Pintatzerakoan ere musika jarrita aritzen omen da ia beti; klasikoen artean Beethoven eta Mozart eta oraingoetan GanzÃ¡lez Acilu eta Bernaola ditu gogozkoenak.\nTxistua berritzea beharrezkoa iruditzen zaio, eta ez bakarrik silbote haundiaak eta eginaz: abangoardiako konpositoreak txisturako obra berriak egin behar lituzketela dia, "konposizio aldetik oraindik klasikotasunean iarritzen bait gara".


Alboan | Educación\nPertsonei informatzen, prestatzen, antolatzen eta mobilizatzen laguntzen diegu\nGure mundutik baztertuak izan direnekin konprometituta dauden herritarrak nahi ditugu, eta horretarako lan egiten dugu gure ingurunean. Pertsonek informazioa eta prestakuntza jasotzea nahi dugu, eta antolatzea eta mobilizatzea, bazterkeria sorrarazten duten egoerak aldatzeko.\nALBOANek zenbait azterlan eta ikerketa egiten ditu, eta, horietatik abiatuta, hezkuntza formaleko eta ez formaleko hezitzaileei zuzendutako hezkuntza-proposamenak gauzatzen ditu. Horrez gain, herritar guztientzako kanpainak ere egiten ditu, gizartea solidarioagoa eta eraldatzaileagoa bihurtzeko asmoz.\nEAEn eta Nafarroan\nerabili izan dituzten gure hezkuntza-materialak\nAfrika, Asia eta Latinoamerikako\njaso dute prestakuntza\nSareak eta taldeak\nElkartasunaren aldeko ALBOAN Gazte Sarea, elkarte eta gazte-taldeentzako espazioa da. Bertan, partaidetza eta boluntariotzari buruzko prestakuntza eta esperientziak partekatu ahal dituzte, hegoaldeko herriak eta horiek gure gizarte, bizimodu eta kontsumo-ereduekin duten harremanean zentratuz. Sarea 16 eta 20 urte bitarteko gazteei eta horien hezitzaileei zuzenduta dago.\nElkartasunaren aldeko ALBOAN Gazte Sarearen xedea nerabeen gaitasunak indartzea da, gizarte globalaren barnean aktiboki parte hartu dezaten. Elkarrizketarako eta “globalki pentsatu, tokian jardun” printzipioa errealitate bihurtzeko espazio bat da; justuagoa, solidarioagoa eta iraunkorragoa den mundurako gizarte-eraldaketarako bidean.\nEDUKALBOAN Sarea gizarte bidezko, inklusibo eta zuzenagoa eraikitzeko konpromisoa duten hezitzaileen plataforma da. Arreta berezia ematen dio hezkuntza gure munduko desberdintasun handiak aldatzeko bitarteko gisa sustatzeari.\nIkastetxeak eta hezkuntza ez formaleko elkarte eta taldeak leku ezin hobeak dira aldaketa pertsonal nahiz sozialerako prozesu horiek sustatzeko. Sareak pertsona, eskola, talde edo mugimendu askoren arteko harremanak eta sinergiak bultzatzen ditu; hartara, denek batera egingo dute hezkuntza eraldatzailearen alde.\nConnect the Earth\nGure hezkuntza materiala jaso nahi baduzu, utzi zure datuak.\n“Gizarte-eraldaketarako hezten: ikastetxeak aldaketa-motor gisa". Bilbo, urtarrilaren 20a


Agate Deunaren bezpera Donibane Lohizunen\nAgate Deunaren bezpera Donibane Lohizunen –\nEuskal Herriko neguko jaietako bat dugu, Agate Deuna, Dona Agata edota Santa Ageda saindu eta martiri giristinoaren egunarekin loturik dena. Saindu honen eguna otsailaren 5a bada ere, Euskal Herrian erritual guztiak bezperan egiten dira. Euskal Herri osoan ospatzen da, baina Bizkaian sekulako indarra hartzen du besta honek. Euskal giristino tradizioari jarraiki San Migel litzateke Euskal Herriaren zaindaria, irailaren 29an, eta Agate Deuna gure zaindarisa. Santa Ageda bezpera dugu, Euskal Herriko eguna, etxe guztiak kantuz pozteko aukeratua duguna —dio gure geografiaren luze-zabalean zabalduen dagoen kobletako batek.\nHistoriak erraiten duenez, Agate Deuna siziliarra omen zen, 230. urtean sortua. Biziki neska ederra zenez, Erromak Sizilian zuen Quinciano izeneko gobernadore paganoak Agateren amodioa erdietsi nahi izan zuen. Agate, berriz, giristino sutsua omen zen, eta ez zuen Quincianok ezkontzeko egin zion proposamena onartu. Gobernadoreak ez zuen ongi hartu neskaren ezezko erantzuna eta biziki haserre zelarik, Agate kartzelan zuen sartu. Honek ez zuen neskaren deliberoa aldatu eta orduan borreroen esku utzi zuen tortura zezaten. Bularrak moztu egin omen zizkioten eta hogeita bat urte zituela, hil zen 251ko otsailaren 5ean. Giristinoentzat neskato hau izan da Europako mendebaldean izan duten lehenengoetako birjin martiria.\nEta zer egiten du saindu siziliar honek Euskal Herrian? Eta holako indarraz, gainera! Ongi aztertu beharreko gaia da, dudarik gabe. Batzuek diotenez, marinelek eta itsasgizonek ekarri zuten neska horren historiaren berri euskal portuetara, eta hortik zabaldu omen zen gure lurralde osora. Baliteke. Badira, berriz, jai hau ainitzez zaharragoa dena erraiten dutenak.\nHauen ustez, neguko solstizioaren ondorengo jaietako bat izan liteke eta otsailean oraindik lo dagoen lurra iratzartzeko errito zaharrekin loturik legoke. Hauek diotenez, bazen jai zahar bat egun horietan, eta giristinoek Agate Deunaren tradizioa ezarri omen zuten tradizio jentil zaharraren gainean, Eguberri egunean, edota udako solstizioarekin, Jondaine Joaneren eguna jarriaz, egin zuten bezalaxe. Nork daki!\nModu batean edo bestean, gauza da euskal usaian Agate Deuna abere gisa irudikatzen dela, gehienetan ahuntz edo katu itxuraz. Nafarroa Garaiko Ablitas herrian uste zutenez, Agate Deunaren bezperako gauean banatzen omen ziren hurrengo urte osorako ekaitzak.\nEuskal Herri osoan ohitura handia dago bezperan kopla zaharrak bidez bide eta etxez etxe abesteko. Parte hartzaileek makila bana eramaten dute eskuan eta lurra joz erritmoa markatzen dute. Euskal jantzi tradizionalaz jantzita ibiltzen dira gizonezkoak zein emakumezkoak, eta eskutan daramaten kriseiluen argitan ibiltzen dira diru edota janari eskean, kopla zaharrak kantatzen. Gehienetan, koplako bertsoak lagun batek edo bik abesten dituzte eta gainerako guztiek errepika edo leloa kantatuz erantzuten diete. Herri bakoitzak bazituen bere kopla bereziak, eta gainera, ainitzetan, urtez urte aldatzen omen zituzten. Dena den, badira bi bertso Euskal Herri osoan, zenbait aldaerekin, errepikatzen direnak. Honatx:\nZorion etxe hontako denoi,/ oles egitera gatoz./ Aterik ate ohitura zaharra / aurten berritzeko asmoz./ Ez gaude oso aberats diruz / ezta ere oinetakoz,/ bainan eztarriz sano gabiltza / ta kanta nahi degu gogoz.//\nSanta Ageda bezpera degu / Euskal Herriko eguna;/ Etxe guztiak kantuz pozteko/ aukeratua deguna./ Santa maitea gaur hartu degu/ gure bideko laguna;/ Haren laguntzaz bete gentzake / egun hontako jarduna.\nAntzinean, mutil gazteak bakarrik ibil zitezkeen gau horretan kantari, baina XX. mendeko azken hamarkadan jai hau emakumeentzat eta adin guztietako jendearentzat zabaldu zen. Hainbat herritan, jai hau, biziki loturik dago inauteriarekin. Herri askotan, bezperako gauean, elizetako ezkilak jotzen zituzten eta laborariek zahato zaharrak erre eta gero errautsak bildu eta pentze eta soroetan zabaltzen zituzten suteak eta izurriak aldentzeko.\nIparraldean ere tradizio zahar-zaharra dugu, eta herriz herri, auzoz auzo, etxez etxe eta bidez bide kantatu izan dira eta oraindik kantatzen dira gaur. Donibane Lohizunen Begiraleak elkarteak antolatzen zuen besta hau, baina azkeneko hamarkadetan aski galdua egon da. Azken urteetan indarrez berpiztu da, eta gainera ohiko kantuen artean, beste honako hau ere abesten dute. Xabier Soubeletek egina da eta Agate Deuna izena du:\nAgate Deuna gurea,/ martiri ezaguna,/euskal makilek gurea/ bilakatu dutena./ Agate, Agate Deuna/ ospatzen duguna,/ bezperaz eta urtez urte /kantatzen duguna. // Agate Deuna, Agate/ amodiozko izate./ Agate Deuna, Agate,/ denek zaitugu maite./ Agate Deuna gurea/ zer gaztigu dorpea,/ gogorra da bularrak moztea,/ emetasuna galtzea./ Agate, Agate deuna,/ ahazten ez dena,/ euskaldunen eredu/ behin bihurtu zena.// Agate Deuna, Agateamodiozko izate./ Agate Deuna, Agate,/ denek zaitugu maite. // Agate Deuna gurea,/ guk abesten duguna,/ emazte on ta aurre-egile / etsigabetuena. // Agate, Agate deuna/ guk maite duguna,/ betiereko esker ona/ zor dautzuguna. / Agate Deuna, Agate / Otoi erruki zaitez,/ Agate Deuna, Agate / denek zaitugu maite.\nDonibane Lohizuneko adibidea:\nLehen erran bezala, Begiraleak elkartea dugu Donibane Lohizunen Agate Deunaren usaia edo tradizioa berpiztu duena. Osora 25 bat gizon eta eemazte atera ziren etxez etxe kantari, ohiko euskal janzkeraz prestaturik, eta eskuan makila eramanik. 2017. urtean honako ibilaldi eta erritualak bete zituzten. (Oharra: hainbat arazo izan zirela eta, 2018an eta 2019an ez zen Agate Deuna Donibane Lohizunen egin. Aurten berriz karrikaz karrika ibiltzekoak dira.)\nLehen geldialdia elkartearen sortzaileetako bat izan zen Madalena Jauregiberri xiberotarraren ondorengoen etxean. Arratseko seiak eta laurden ziren. Xabier Soubelet elkarte buruak honako bertsoa bota zuen:\nGure sortzailea Madalena etorri zen Xiberutik/Herria maite zuen bihotzez, euskara denen gainetik / Zuen etxera gaur heldu gara, arrazoin horrengatik / Santa Ageda maite dugulako denok bihotz-bihotzetik\nOndoren ohiko hiruzpalau kantu etxekoekin batera kantatuz eta gero etxeko nagusiek mahaira hurbiltzeko gonbita egin zieten etorri berriei. Bertan baziren jan-edateko ugari. Gero, joan aurretik, beste bi kantu eman zituzten.\nBigarren geldialdia betidanik begirale izan ziren Legarto familiaren etxean egin zuten. Bertan bazen haien aiduru elkarteak duen kiderik zaharrena, Iturralde Anderea, 102 urterekin, laster 103 betetzekoa zena. Lehen geldialdian egin zuen bezalaxe, elkarte buruak bertso bat bota zuen:\nAtsalde on etxeko andere, egun kantatzera gatoz / Santa Ageda gure martiria maitatzen baitugu gogoz /Begiraleko xahar guziez gaude beti gu amoros / kantatzen hasiko gara orai, hemen buru eta bihotz.\nGero, Mailux Legarto etxekoandreak etxeko mahaira gonbidatu zituen kantari joandako guztiak. Hor ohiko kantuak eta jan-edateko ainitz izan ziren.\nHirugarren geldialdiaLuzean pilotarien elkartean izan zen. Eta bertan euskal pilota eta pilotariak omendu zituzten. Elkarte buruak bertso hau luzatu zien:\nLuzean pilota elkartea, zuen egoitza Donibane / Horren zaindariak aspalditik, pilotaren begirale / Esku hutsa edo joko garbi, errebota edo xare / zer litzateke Euskal Herria egun pilotarik gabe.\nHau entzun ondoren, Luzean pilota elkarteko buruak denak mahaira gonbidatu zituen. Berriz ere, errituala errepikatu zen: kantuak, jan-edatekoak, solasak…\nLaugarren geldialdia Begiraleak elkartearen egoitzan izan zen eta bertan andereño jubilatua den Kattin Mendibururi elkarte buruak honako bertsoa eskaini zion. Euskara omendu nahi zuten azken geldialdi honetan.\nBegi sortu zenean aspaldi xedea zuten euskera / larogoita bi urteen ondotik, gure asmoa da berbera/ euskaraz egun kantatzen dugu Santa Ageda bezpera / ta orduko xede euskaldunez egarrituak baigera.\nSegidan bizpahiru kantu abestu zituzten eta ondoren elkarte buruak sukaldeko mahaira gonbidatu zituen denak. Hor baziren bizkotxak eta edariak Agate Deunaren errondari bukaera goxoa emateko. Solasak, irriak, kantuak, kafeak… eta etxera erretiratzeko tenorea. Gaueko hamarrak ziren.\nOharra: Hemen Donibane Lohizuneko Agate Deunaren bezperako erronda aipatu dugu, baina jakina da herri guztietan antzeko ibilaldi eta egitarauak egiten dituztela.\nAgate Deunaren bezpera Donibane Lohizunen gate Deunaren bezpera Donibane Lohizunen\nagate deuna, Agate Deunaren bezpera Donibane Lohizunen, donibane lohitzune, Santa Ageda


Testuingurua – Gure Platera Gure Aukera\nManiobratzeko dugun marjina baldintzatuta dago; izan ere, catering enpresa gutxi batzuek ikastetxe gehienak kontrolatzen dituzte. Alabaina, ikastetxeek ez dute hori aukeratu; aitzitik, egoera hori, 2000. urtean Eusko Jaurlaritzak ikastetxe publikoetako jantokien funtzionamendua eta kudeaketa arautu izanaren ondorio da. Hala, zerbitzua orokortzeko eta antolaketa egituraren eta kostuen heterogeneotasuna ezabatzeko asmoz, Eusko Jaurlaritzak kudeaketa zentralizatu zuen. Hala, itunpeko ikastetxe pribatu gehienek ere ikastetxe publikoetako zerbitzuekin parekatu zituzten beren zerbitzuak, arauak hori egitera derrigortzen ez zituen arren.\nHorri, bada, kudeaketa zuzeneko eredua esaten zaio. Eredu horretan, Eusko Jaurlaritzaren Hezkuntza, Hizkuntza Politika eta Kultura Saila urruneko eragilea da, egunerokoan ez dagoena baina zerbitzua kontratatzeaz arduratzen dena, lizitazio bakar baten bitartez, eta kontratazio espedienteak bideratzen dituena. Behin kontratua esleituta, ikastetxea enpresari ordaintzeaz eta familiei kuotak kobratzeaz besterik ez da arduratzen. Gaur arte, zazpi enpresari eman izan zaie zerbitzu hori, Eusko Jaurlaritzak eskatzen dituen baldintzak enpresa handiek betetzen baitituzte bakarrik.\nHala, kudeaketa zuzeneko ereduen ondorio nagusietako bat da ikastetxeetan sukaldeak eraikitzeari utzi izana. Izan ere, hiru ikastetxetik bik ez dute sukalderik eta, jakina, horrek erabat baldintzatzen ditu egin ditzakegun ekintzak. Horregatik, ondoko jarraibideak aukera bi horien arabera banatu ditugu. Egin klik dagokizuen horretan.\nEskola jantokien gaur egungo ARAUDIA hobeto ezagutzeko, ikus Araudia atala.\nKudeaketa zuzenak inpaktu negatiboak ditu honako arlo hauetan:\nOsasuna. Egiaztatu ahal izan dugunez, gaur egungo menuak ez dira oso egokiak nutrizio eta kalitate ikuspegietatik. Horrek, jakina, osasunean eragiten du modu negatiboan. Izan ere, menuak prestatzeko elikagai fresko gutxi, elikagai ekologiko bat ere ez eta koipe kaltegarri, azukre, gehigarri kimiko eta prozesatu asko erabiltzen dituzte. Maiz, familiak elikadura segurtasunaz kezkatzen dira eta ez dira konturatzen horrelako menu batek osasunean dituen ondorioez, epe ertain eta luzean.\nHezkuntza komunitatearen inplikazioa. Hark, maiz, eguneroko bizikidetza eta ikasketa arazoez arduratzen da eta oso denbora gutxi du. Hala, hezkuntza komunitateak eta batez ere familiek ez dute arazoaren konplexutasuna ezagutzen, ezta kudeaketa eredu horrek haur eta gazteengan dituen ondorioak ere. Beste batzuetan, zailtasun sentsazio bat sortzen da eta arazoa konponezina dirudi.\nHezkuntza komunitatearen erabakitzeko eskubidea edo ahalmena. Eredu horretan, dagokigun enpresa gustatzen ez bazaigu ere, ez dago hori aukeratzeko edo aldatzeko aukerarik eta, gainera, oso informazio gutxi ematen da. Ondorioz, jantokiaren inguruan eragiteko ahalmena galtzen ari gara. Partaidetza-kultura falta eta eragileen artean zeharka eta elkarrekin lan egiteko ohitura ez edukitzeak zailago egiten dute ikastetxean aldaketak egitea.\nHezkuntza. Eskola jantokia zerbitzu gehigarritzat hartzen da. Horretan, ikasleek jatea eta modu “egokian” portatzea da lehentasuna. Hala, jantokia ikastetxearen hezkuntza-proiektutik kanpo dago eta elikadura modu osatugabe batean lantzen da curriculumean, gizarte, kultura edo ingurumen gaiekin lotu gabe. Horrek, bada, kalte egiten dio bere kalitateari.\nZerbitzua. Bazkalordua estres eta gatazkako momentu bat da ikasleentzat eta bertako langileentzat. Izan ere, momentu horrek urduritasuna sortzen du, bai ikasle/langile ratio altuengatik, bai ematen zaion denboragatik, bai tokiagatik eta bai zaratagatik. Horren ondorioz, haurrek eta gazteek ezin izaten dute janariarekiko harreman lasai eta onuragarri bat garatu.\nJantokiko langileak. Langile gehienak catering enpresen bitartez azpikontratatuta daude eta lan baldintza prekarioak dituzte. Hortaz, lan baldintza eskasagoak dituzte. Era berean, beren betekizunak gutxiesten dituzte eta, hala, begiraleak ez dira behar bezala aintzat hartzen. Horren ondorioz, ez zaie beren funtzio pedagogikoa burutzeko behar duten trebakuntza ematen.\nGenero-desparekotasunak. Eredu hori hezkuntza konpartimentatu batean oinarritzen da, ikastetxeetan kategoria bereiziak eta hierarkizatuak sustatzen dituena. Femeninotzat hartzen den lanak (batez ere emakumeek egiten dutelako edo erreprodukzio-lanekin lotuta dagoelako) gutxiago balio du. Hala, genero-desparekotasunak sustatzen dira.\nAberastasunaren banaketa. Oligopolio bat sortu da, non zazpi enpresa horiek merkatua banatzen duten, konkurrentzian eraginez eta guztion interesak kaltetuz. Inoiz, iruzurra ere egin izan dute, prezioak elkarren artean adostuz. Enpresa horiek, gainera, logika bera duten multinazionalen produktuak (CocaCola, Danone, Nestlé, Kraft, etab.) erabiltzen dituzte gehienetan.\nIngurumena. Kontsumitzen diren elikagai gehienak nekazaritza eta abeltzaintza industrialetik datoz, milaka kilometro garraiatzen dira, modu mekanikoan prozesatzen dira, ontzi eta enbalaje asko erabiltzen dituzte, etab. Hortaz, energia asko kontsumitzen dute, batez ere, erregai fosilak eta baliabide naturalak, eta ondorio oso larriak sortzen dituzte, besteak beste, klima aldaketa, azaleko eta lurpeko ura kutsatzea, lurren higadura eta bioaniztasuna hondatzea.\nTokiko ekonomia. Elikagai gehienak ez dira hurbilekoak; aitzitik, handizkako merkataritzaren bitartez eskuratzen dituzte. Horrek lehen sektorea eta tokiko denda txikiak desagertzea dakar eta landa eremuetako enplegua eta aukerak suntsitzen ditu.\nKultura. Landa eremua eta elikagaien tokiko ekoizpena desagertzen ari dira eta haurrek ez dituzte ezagutzen elikagaien jatorria, horiek nola ekoizten eta eraldatzen diren eta bertako errezetak nola prestatzen diren. Horrek guztiak, bada, kalte handia egiten dio gure kulturari.\nBeste herrialde batzuk. Gure dietaren zati handi bat oso urrun ekoizten da, agronegozio ereduen arabera. Eredu horiek lurralde horietako biztanleak beren lurraldeetatik kanporatzen eta esplotatzen dituzte eta ingurumena eta baliabideak hondatzen dituzte.\nGure komunitatea. Familiak, ikastetxeko langileak, baserritarrak, okina edo harakina eta abar tartean sartzen dituen prozesu hori enpresa baten eskuetan uztean komunitatea kaltetzen da. Izan ere, komunitatea da antolatzeko, elkarlanean aritzeko eta guztion ongiaren alde erabakitzeko gaitasuna ematen diguten konfiantzazko eta hurbiltasunezko harremanen oinarria.\nAraudiak baldintzatu egiten gaitu, baina horrek ez du esan nahi dena galduta dagoenik. Izan ere, gizarte zibilak urteak eman ditu mobilizatzen, POLITIKAN ERAGITEN eta aurrerapausoak egiten beste jantoki eredu bat lortzeko helburuz. Horri esker, gaur egun, salbuespenak ditugu; hau da, inposizio horri aurre egin dioten eskola komunitateak. Larrabetzuko eskola publikoak esaterako, autogestio ereduaren alde egin zuen. Horrez gain, Gernikako, Markinako, Laukarizko eta Urduñako lau ikastetxe publikoen kasua dugu. Izan ere, jendearen presioaren aurrean Eusko Jaurlaritzak egindako onarpen txikia eta Eusko Legebiltzarrak onartutako Legez Besteko Proposamena (LBP) baliatuz, lau ikastetxe horiek jantokien kudeakidetza eredu desberdinak sortzeko proiektu pilotuak (PP) martxan jarri zituzten\nHezkuntza komunitateek egindako lan horrek guztiak eta esperientzia horiek erakusten digutenez, partaidetzako kudeaketa ereduen bitartez lor dezakegu Euskadiko eskola jantokiak bidezkoak, hezigarriak, osasungarriak, agroekologikoak eta hurbilekoak izatea. Aldi berean, egiten dugun salaketa eta kontzientziazio lanari esker gero eta babes gehiago dugu eta aurrera egiten ari gara politika publikoak aldatzeko bidean.\nHala, erabat ziur gaude guztion artean aldaketak lortuko ditugula epe laburrean, arauen esparruan edo gizarte zibilak bultzatutako ekimen eta proposamenen esparruan. Gida hau helburu horrekin garatu dugu, ereduz aldatzen eta aurrerapauso txiki handi horiek ematen lagunduko digun tresna malgu gisa.\nProzesuaren hasieratik zaindu beharreko hiru alderdi daude. Horiek, bada, ezinbestekoak dira gure helburuak lortzeko:\nGIZARTE MOBILIZAZIOA ETA ERAGIN POLITIKOA


"Geure burua antolatzeko arauak guk geuk sortu behar ditugu"\nFilosofian lizentziaduna eta Soziologian doktore dugu Eduardo Apodaka (Deusto, 1965). 1999. urtetik Psikologia Sozialeko irakaslea da EHUn. Iaz, Juan Zelaia XI. Saiakeraren Saria eskuratu zuen Norberaren autonomia krisian lanari esker. Pamiela argitaletxeak argitaratu berri dio.\nLiburuaren aurkezpenean, ezker-eskuin: Eduardo Apodaka, Joseba Intxausti Kulturaren Aldeko Euskal Fundazioko kidea, eta Aingeru Irigarai idazlea.Jon Hernandez / Argazki Press\nBilboko aurkezpenean, liburua zure bizitzaren gaineko hausnarketatik jaioa dela esan zenuen.\nEsan daiteke hausnarketa edota bidegurutze bat dela. Bide bi, arlo bi nahasten dira nolabait, edo nik nahastu ditut: batetik, nire jardunean irakurri behar izan ditudan liburuak, eta bestetik, gure bizitzan –kasu honetan nirean– gertatutakoak. Alde horretatik, idatzi dudan asko nire bizimodua eta nire parekoen bizimodua kritikatuz osatu dut. Nire buruari egiten diodan kritika ere bada, baina azken finean, bizimodu bat ezartzen digutelako eta neurri batean bat egiten dugulako horrekin. Batez ere pribatizazioaz eta sozializazio ezaz aritu naiz, maila horretako kontzeptuez kritikak, teoriak eta ikerketak irakurtzen ditudanetan nire inguruan gertatzen ari diren gauza asko ikusten ditudalako.\nZer da autonomia zuretzat?\nAutonomia bi modutara ulertzen da. Aurkezpenetan esan ohi dut autonomia modan dagoela orain, norbere buruaz bakarrik arduratzearen zentzuan. Nork bere buruaren ardura osoa hartu behar du eta gizartea, jendartea, ingurukoak, harremanak eta gainerakoak ahaztu behar ditu. Garai honetako lelo ideologikoetako bat da hori: zure buruaz ardura zaitez eta ahaztu ingurukoa. Nik beste zentzu batean erabili dut, alderantzizkoan hain zuzen.\nCornellius Castoriadis filosofo frantziarraren obratik hartu nuen kontzeptua –hitza eta gainerakoa–. Autonomia heteronomiaren kontrakoa dela defendatzen zuen hark. Gure bizitza besteren batek arautuko duela pentsatzea da heteronomia, besteren batek aginduko duela. Nork bere bizitza antolatu behar duela defendatzen zuen. Zein zentzutan? Gure legeak, gure arauak eta gure buruaren gobernua geure eskuetan behar ditugu, eta horretan datza Mendebaldeko politika tradizioa.\nHerriari boza, eskumena eta boterea bezalako aldarrikapenak egiten direnean esaten zaigu aldarrikapen horien kontra mugituko dena izango dela geure bizitza arautuko edo antolatuko duena. Beti mugitzen baita legeren bat, izan sakratua, naturala edo, gaur gertatzen ari den lez, makroekonomikoa. Tradizio autonomo horretatik jasotzen dena justu kontrakoa da: autonomia da benetan politikaren muina. Geure burua antolatzeko arauak guk geuk sortu behar ditugu; pertsonen arteko eztabaidetan sortu behar dira, eta nork bere burua gobernatu behar du. Baina nor hori ez da gizabanako isolatua, politikarako jaio den jendea baizik.\nLiburuaren arabera, jenderik edota kolektiborik gabe autonomia ezinezkoa da, ulertezina. Hau da, kolektibo edo gizarte testuinguruan sortzen da ezinbestean.\nBai. Nik esango nuke norberaren autonomia jendartean sortzen den kapitala dela. Jendarterik ez baduzu, autonomiarik ere ez duzu izango. Ikuspegi kritiko batetik onartu beharko genuke honakoa: nire egoera gizarte egituraren emaitza da eta alde horretatik handik hartzen dut nik izan dezakedan autonomia. Bestalde, autonomia kolektiboa autonomia indibidual horietatik sortzen da: gure bizitza antolatu nahi baldin badugu, eta lege heteronomoen kontra mugitzen baldin bagara, berdin zait lege hori zer-nolakoa den (tradiziozkoa, kanpo politika batekoa, ekonomiak ezarritakoa edo jainko batena, esaterako); horren kontra zerbait egin nahi eta mugitzen hasten baldin bagara, orduan, autonomia kolektibo hori handitzen eta areagotzen hasi gara. Kolektibo batzuetan hori debekatu egiten da.\nHemen inguruan, diktadura eta totalitarismo asko dago. Lege abstrakturen baten izenean debekatu nahi izaten zaio beti jendeari mugimendua, aldaketa eta, azken batean, bere bizitzaren ardura.\nDuela hogei bat urte, behin baino gehiagotan entzun genuen jarrera pertsonal guztiak zilegiak direla baina ez politikoak; hots, jarrera batek politikari adina norbanako behar zituen, adostasuna funtsezkoa zen. Intsumisioan nork bere abiapuntua zuen baina denok genuen, aldi berean, xede komun bat.\nZentzu klasiko zaharrean, politika denontzako espazioa sortzea dela esango nuke. Eta, aurrerago, espazio komun hori kudeatzea. Espazio komuna pertsonen arteko botere-gunea da, botere partekatu hori nola antolatuko dugun eztabaidatzeko gunea. Argi dago elkarbizitza horretan eztabaida asko izan direla eta izango direla. Liberalismoan eta postmodernismoan nagusitu zaigun ikuspegian, espazio komun horretatik kanpo badago zerbait, adibidez pertsonaren, norberaren espazio autonomoa. Nik ez dut horren kontra egin, baina azpimarratu nahi izan dut espazio politikoan ezartzen denak baldintzatzen duela espazio autonomoan, espazio pertsonalean gertatzen dena, eta alderantziz.\nIntsumisioaren kasuan, oso ondo ikusten da hasiera batean arazo pertsonaltzat jotzen genuen hori –soldadu joan behar dut, hau ezbeharra– politizatu egin zela une batean.\n“Zergatik joan behar dugu?” esaten hasi ginen, eta kritikak espazio komun hori zabaldu zuen: “Hau guztioi gertatzen zaigu, baina alda dezakegu, eta aldatu egin behar dugu”. Lehenengo eta behin, kritika batetik abiatu zen. Eta kritika eginez, atzealdean dagoena (armada, Estatua) aldatzeari ekin zitzaion.\nEgungo Euskal Herriko egoera politikoaz zer esango zenuke?\nBada, antzeko zerbait. Nik uste dut, Euskal Herrian espazio komun hori definitzen dabilen jendea gaur egun ia-ia alde bateko jendea dela, gehienbat. Eta besteek definitu eta gainera inposatu nahi duten espazio politiko aldebakarra nolabait status quoaren estatusa da eta Estatua bera da. Esaten digute Euskal Herririk ez dela eta ezin dela izan, Estaturik ez daukagulako. Baina guk esaten dugu espazio politikoa zabaltzen dela Estatua baino lehenago eta nik uste dut espazio politikoa zabaldu genuela aspaldi: Euskal Herria bada politikoki zerbait, eta kasu horretan autonomia da bere buruaren gobernua. Jabetza lortzea espazio politiko komun hori gogortzearekin etorriko da. Alde horretatik, kanpora begiratu beharrean, geure buruari, espazio politiko komun horri begiratu beharko genioke gehienbat.


Azkenean iritsi dira uhartera - Zarautz - Zarauzkohitza.eus\nAzkenean iritsi dira uhartera\nAritz Mutiozabal 2019-10-18 10:26\nXabier Etxeberria, Ekaitz Agirre, Aritz Trueba eta Martin Etxeberria, San Diegoko Comic Con azokan (utzitakoa).\nMartin eta Xabier Etxeberria anaiek ‘Buyan. Heriotzaren uhartea’ izeneko lehen komiki liburua eman dute argitara, Aritz Trueba marrazkilariarekin elkarlanean.\nErronka berriei heltzen dietenen kastakoak dira Xabier eta Martin Etxeberria anaiak. Elkarrekin nahiz bakarka ia genero literario guztiak lantzeaz aparte, iaz estreinatutako Margolaria filmaren gidoia ere idatzi zuten. Orain, berriro ere bueltan dira: Buyan. Heriotzaren uhartea izeneko lehen komiki liburua aurkeztu dute, Aritz Trueba marrazkilariarekin elkarlanean ondu ostean. Proiektua ez da atzo goizekoa, ordea. 2012an hasi ziren lantzen, eta erritmo ezberdinetan, gehiago ala gutxiago, azken urteotan horretan aritu direla nabarmendu du Orion bizi den Xabier Etxeberria zarauztarrak. «Sekulako poza ematen du jada atera dela ikusteak».\nZazpi urteko abentura bat izan da, luze joan dena. Alde batetik, su geldoan egositakoa izan delako. «200 orrialde pasatxo ditu komikiak, eta Martinek eta biok gidoia idatzita geneukan arren, marrazkiak egin behar dira eta gero kolorea eman behar zaie. Aritz ez da horretara dedikatzen, Ikastolen Elkartean egiten du lan, eta gauez, asteburuetan eta oporretan joan da marrazkiak egiten», jakitera eman du. «Gainera, bere lehen komikia izan da, eta mimoz landu nahi izan ditu ilustrazioak. Oro har ikasketa prozesu bat izan da. Beraz, erritmoa ez da izan marrazkilari profesional batena bezalakoa».\nBestetik, argitaratzeko orduan hainbat gorabehera izan ditu lantaldeak. «80 bat orrialde eginak genituenean, komiki argitaletxe bila hasi ginen, baina hemengoak oraindik txikiak dira eta horrelako zerbaiten alde apustu egiteko zalantza dezente zituzten. Baten batek ere esan zigun saiatzeko Frantzian saltzen, eta handik bueltan ikusiko zela ea euskaraz ateratzen genuen». Hala, bigarren fase batean, duela hiru urte, bi anaiek dosierra frantsesera itzuli zuten, eta Angulemako (Frantzia) komiki jaialdira abiatu ziren argitaletxe bila.\nBertan, pare bat zigiluk interesa agertu zieten, baina pauso bat haratago emanez, dosierra ingelesera itzuli eta saiakera bera egin zuten AEBetako argitaletxeetan. Han Insight Comics-ek kontratua mahai gainean jarri zien, eta horrela lortu dute Buyan plazaratzea. «Mailaz maila igotzen joan gara eskaileran, eta egia da luze joan dela, baina komiki guztiek, irakurterrazak izan arren, lan handia dute atzetik».\nEuskaraz jada kalean\nInsight zigiluak ingelesez argitaratuko du Buyan, eta frantsesez kaleratzeko eskubideak saldu dizkio Akileos argitaletxeari; Anguleman interesa jarri zuenari, alegia. Era berean, beste hizkuntza batzuetara saltzeko harremanetan ari dira esatubatuarrak. Komikiaren kaleratze data ofiziala azaroaren 5a dela dio Etxeberriak, baina euskarazko bertsioa dagoeneko kalean da. Munduari itzulia eman ondoren, autoeditatuta argitaratu dute Turko Comics zigilu propioarekin. «Ofizioko atal guztiak ikasi ditugu: sorkuntza, ekoizpena, argitaletxeetara eskaintzea, banaketa...». Euskal Herriko hainbat liburu dendatan jarri dute salgai, 25 euroan; eskualdean, Zarauzko Garoan eta Wasabin eros daiteke.\nParadoxikoa da, zalantzarik gabe. «Duela egun batzuk Unai Iturriagak Twitterren jarri zigun badela marka kanpoan arrakasta izatea, gero etxean euskaraz atera ahal izateko. Azken finean, estatubatuarrek ordaindu diguten lehen diru kopuruarekin inprentako gastuak ordaindu ditugu, euskarazko bertsioa ateratzeko, ingelesezko eta frantsesezko formatu berean». Izan ere, sortzaileek argi zuten hasieratik «euskarazko produktu bat» zela, eta euskaraz ezinbestean atera behar zutela. Gainera, baimena eskatu zieten euskaraz aurretik plazaratzeko, Getxoko Komiki Azokan present egon zedin. Astebukaera honetan izango da, gaur hasita igandera arte, eta bertan izango dira egileak.\nKomikia bera sortzea eta ondoren fisikoki egi bilakatzea abentura hutsa izan bada, bertan kontagai duten istorioa bera ere ez da nolanahikoa: fantasia edo abentura epiko bat da. Ipuin klasikoetako eskema jarraitu dute anaiek gidoia osatzerakoan: XIII. mendean dago kokatuta, egun Errusia den lurraldean, eta bere herrixkatik aterako den Maansi izeneko gazte bat du protagonista. Europarantzat zabaltzen ari den Mongoliako Inperioaren eta Zaldun Teutoniarren gurutzaden sasoian, protagonista kontrako bidetik joango da itsaso alderantz, Buyan izeneko uharte mitikoaren bila. «Herri eslaviarren mitologian hildakoen arimak hegan joaten dira, beltxarga-edo bihurtuta, uharte horretara. Tchaikovskyren Beltxargen lakua kondaira horretan dago oinarrituta». Historia, fantasia eta mitologia eslaviarra uztartu dituzte istorioa idazteko orduan.\n«Martin eta biok heriotzaren inguruko mitologia begiratzen ibili ginen duela urte batzuk, eta mito horrekin topo egin genuen». Xabier Etxeberriak eta Aritz Truebak elkarrekin egiten zuten lan, eta marrazkilaria zerbait pertsonala egin nahian zebilela eta, aipatu ideia azaldu zioten anaiek. Horrela abiatu ziren uhartearen bila.\nIbilbide horretan, laugarren kide bat ere batu zitzaien: Josu Igoa informatikaria, lanaren bertsio digitalaren egilea. «AEBetan asko saltzen dira komiki digitalak, baina PDF hutsak dira. Guk, aldiz, beste zerbait eskaini nahi dugu; nolabait esateko, efektu bereziekin: soinua, mugimendua, gauza interaktiboak, mapak... Oraindik ez dago bukatuta, baina horren lanketan dabil». Horrez gain, komikiaren garapen digitalean hasieratik egon dela azaldu du Etxeberriak.


GERANIAZEOAK Geraniazeoak 750 bat belar eta zenbait zuhaiska espezie batzen ditu, gehienak bi hemisferioetako lurralde epel eta subtropikaletakoak, zenbait espezie lurralde polaretan ere aurkitu izan diren arren.\nBatzuk apaingarri oso estimatuak dira, gure etxeetan askotan izaten ditugun geranio ezagunak adibidez, eta gezurra badirudi ere, ez dago Geranium generoaren barruan, Pelargonium generoaren barruan baizik.\nGenero hau Hegoafrikakoa da izatez, eta guk ditugun barietateak lortu arte hibridazio ugari jasan behar izan ditu.\nBeste zenbait espezie lurrinak egiteko erabiltzen diren olioak ateratzeko kultibatzen dira, eta zenbait Geranium eta Erodium lorategiak apaintzen egoten dira.\nGeraniazeoak landare belartsuak dira gehienetan, zurtoin korapilotsuekin, askotan usai txarra zabaltzen duten ileekin estaliak.\nUsai txar hau abereak beste espezietara bidaltzeko da.\nHostoak sarritan banatuak edo oso gingilduak dira, aurkako edo txandakakoak, estipulakin.\nLore hermafrodita, erregularrak gehienetan, 5 sepalo, ikusgarritasuna ematen dieten kolore bizia duten 5 petalo eta 10 edo 15 lorezil, hauetatik batzuk sakrifikatu eta nektarioetan bilakatzen direlarik.\nNektario hauek ematen duten nektare hau beste lorezilen basean gordetzen da, intsektu polinizatzaileen erakargarritasun efektua indartuz.\nObarioa gainekoa da, 3-5 karpelok osatua, piku luzea osatzen duten 5 barrunbe eta 5 estilo soldatuekin.\nFruituak, oso karakteristikoa, haziak sakabanatzeko mekanismo oso egokia garatzen du.\nFruitua heltzerakoan, estiloak espiralean biribilkatutako sekzioetan banatzen dira, sekzio hauek azpikaldean hazi bat daramate, eta lurrean sartzen dira, birabarkiak balira bezala.\nBere konposaketa kimikoan substantzia tanikoak agertzen dira, sustraian batez ere, substantzia mingotsak eta esentziak, usai txarrekoak askotan.\nGuzti honi esker abereak ibiltzen diren lekuetan ere ugari garatzen dira, hauek hurbildu ere ez direlako egiten.\nKultibaturiko geranioak alde batera utziz, Geranium eta Erodium generoak dira gure lurraldean familia hau errepresentatzen dutenak.\nIdentifikazioa erraza da, hosto eta fruituak begiratu ezkero.\n1- Nerbio palmatuak dituzten hostoak eta loreak 10 lorezil emankorekin.\nFruituaren pikua sekzio oker edo helikoidaletan banatua: Geranium.\n- Nerbio pinatuak dituzten hostoak eta loreak 5 lorezil emankor eta beste 5 anterarik gabeekin.\nFruituaren pikua sekzio bihurrietan irekia, ginbaleta bezala: Erodium.\nGeraniazeoak gure lurralde osoan zehar modu ugarian banatzen dira, batez ere leku ongi nitrogenatu eta mugituetan, zapalda, kuneta, soro-ertz, hesi, abereak ari diren lekuetan... honen ondorioz lore eta hostoen ezaugarriak begiratu behar ditugularik espezieak identifikatzeko.\nUgarienen artean, aipatuko ditugu eta , zaingorria, mokobelarra (), aspalditik medizina herrikoian erabilia.\nBatzuen ustez gaztelaniazko izen espezifikoa VIIgarren mendean Salzburgoko apezpikua izan zen San Robertoren ohorez da, honek zenbait propietate aurkitu zituen eta, XIIgarren mendean asko estimatzen zuen Santa Hildegardak, Rhin ibaiaren inguruan dagoen monastegi benediktinar bateko abadesak, zenbait gaisotasun sendatzeko.


Ziburuko portuko arrantzaleen salmenta zuzenerako eraikina prest izango da urte bukaerarako - GARA\nZiburuko portuko arrantzaleen salmenta zuzenerako eraikina prest izango da urte bukaerarako\nBadirudi Baionako Merkataritza eta Industria Ganberak (MIG) Ziburuko portuan aspalditik iragarritako obrei ekingo diela oraingoan. Arrantzaleek arraina zuzenean saltzeko eraikin bat izango dute eta Donibane Lohizuneko lonja zaharra eraberrituko dute.\nUrteak daramatza Lapurdiko arrantza portu bakarrak zenbait egokitzapenen zain. Paueko Kontseilu Nagusiaren ardurapean badago ere, Baionako MIG-ek kudeatzen du portua eta berrikitan iragarri du obrak laster hasiko direla. Hala, gaur egun arraina zuzenean saltzeko zenbait itsasontzik erabiltzen dituzten oihalpeko xuriak desagertu egingo dira, bederen Ziburu aldeko kaian daudenak.\nHorien ordez, 18 metroko luzera izango duen egurrezko eraikin bat kokatuko dute, zazpi salmahairekin, behar denean desmunta daitekeena. Eraikitzeko baimena eskatua diote dagoeneko Ziburuko Herriko Etxeari eta 100.000 euroko aurrekontua bideratuko du obra horretara.\nMIGeko arduradunek adierazi dute eraikin berria Donibane Lohizunetik erraz ikusteko modukoa izango dela. Ñabardura horrek badu bere arrazoia. Izan ere, badira bi urte baino gehiago Logicoop-eko arrantzaleek beraiek kokatutako karpa batean saltzen dutela arraina, bezero askoz gehiago erakartzeko leku egokiena Donibane Lohizuneko aldea dela baiteritzote.\n2009ko otsailean arraina zuzenean saltzen hasi zirelarik, Logicoopekoek istilu eta kalapita ugari izan zituzten MIGekin, salmentarako hutsik dagoen lonja zaharra erabili zutelako. Afera epaitegietaraino heldu zen eta arrantzaleek isun bat ere ordaindu behar izan zuten, «lokala legez kontra okupatzeagatik».\nBitartean, MIGek berak bi karpa jarri zituen Ziburuko aldean, baina ez du inoiz lortu Logicoopeko arrantzaleok portuko beste aldera eramatea. Eraikin berria erakargarria eginez eta arrantzale guzti-guztiek erabiltzeko eskubidea izango dutela nabarmenduta, MIGekoek gonbita berritzen dutela esan daiteke. Lortuko ote duen ala ez, denbora izango da lekuko, Logicoopek ez baitu etsi lonja zaharra arrain eta produktu freskoen salmentarako erabiltzeko helburuan.\nHain zuzen ere, obren beste atala lonja zaharraren birmoldaketarena da. Horretarako ere baimena eskatu du MIGek eta, azkenean, La Basquaise kooperatibaren proiektua hautatu dute lokal eraberritua erabiltzeko. Gai horrek ere hamaika gorabehera sortu ditu azken urteotan, arrantzaleek, Udalak, Kontseilu Nagusiak eta kooperatibek bakoitzak bere proposamenari heltzen baitzion.\nHalere, ez dira jantziak salduko La Basquaisek proposatzen zuen bezala. Soilik itsas produktu eraldatuak (arrain kontserbak, zopak...) eskainiko dira bertan. Guztiak ez dira bertako arrantzatik eratorritakoak izango, baina MIGek dioenez, «horiek izango dute lehentasuna».\nLokalaren zati bat, gainera, portuaren sustapena eta ezagutza bultzatzeko erabiliko da, baina oraindik zehazteke dago zer modutan egingo den.\nBestalde, portuko barne-jarduerarekin zerikusia duten gainerako lanak ere aurreikusi dituzte. Les Recollets aitzineko komentuaren zati batean kokatutako zenbait zerbitzu eraikinaren beste aldera, -Urdazuri errekara eramaten duena- lekualdatuko dira.\n2007ko uztailean sute batek zerbitzu hauen lokalak erabat suntsitu zituelarik, Les Recollets-eko zati batean kokatu ziren behin-behinean.\nOrain, ordea, okupatzen duten zatia Ziburuko Herriko Etxearena da, 2008an Estatuari erosi zionetik. Udalak ondarearekin eta kulturarekin lotutako jarduerarako prestatu nahi du eta, horrenbestez, zati hori hustu beharko dute. Lekualdaketa egiteko 800.000 euro baliatukok dituzte eta obrak noiz hasiko diren ez dute zehaztu.\nEgokitzapen hauek guztiak portuaren irudia eta barne-funtzionamendua hobetzeko baliagarriak izango direla espero dute bertakoek. Duela hilabete batzuk, «soilik gatazka eta liskarrak kaleratzen» zirela kexu ziren zenbait eragile. Esaterako, Mikel Epalza Itsas Gazteriako ordezkariak hori leporatu zuen itsasontzietan landare-olioa erregai gisa erabiltzeko esperimentuaren balorazioa egitean: «Eragile anitzen arteko elkarlan eredugarria da Itsasoa proiektua, emaitza oso onak izaten ari dena. Alta, ekimen positiboak baino, tamalez, enfrentamendu eta kalapitak gehiago hedatzen dira».


itsasoko ura Archives - Arrosa\nLur-ama, eguzki aite eta ilargi amama eta itsasoko ura. Azken hogei urteetan munduko bazterretan ibili izan da sarri aspaldiko jakituriak jasotakoengandik ikasi eta ikasi elikadura eta osasunari buruz. Bai alde fisikoa bai energetikoa zaindu behar ei ditugu osasuntsu egoteko. Emakumeak izan dira batez ere jakintsuak, txamanak. Gurean ere, haiek ei ziren sendabideetan zein akelarreetan gidari. […]


Eneko Barberena izango da EH Bilduren Arrasateko alkategaia - Arrasate - Goiena.eus\nEneko Barberena izango da EH Bilduren Arrasateko alkategaia\nJon Berezibar 2015-03-09 20:10\nEneko Barberena (Arrasate, 1983) da EH Bildu koalizioaren zerrendaburua. Hala berretsi du herri-batzarrean Arrasateko EH Bilduren herri-batzarrak. 31 urte ditu Barberenak, Zuzenbidean Lizentziaduna da eta gaur egun Txatxilipurdi elkartean zuzendari dihardu. Alkategaia aukeratuta, herri programaren lanketarekin jarraituko du EH Bilduk. Zerrenda osoa eta herri-programa bera "aurrerago" aurkeztuko dituztela adierazi dute koaliziotik.\nKoalizioak hauteskundeetarako prestaketan jarraitzen du eta, hain zuzen, asteleheneko azken herri-batzarrean berretsi dute erabakia. Lanean jarraitzen dute, alabaina, batzarretan eta datozen asteetan emango dute landutako herri-programaren berri, hautagaien zerrenda osoarekin batera.\nEneko Barberena euskalgintzan murgildu da azkeneko urteetan: AEDn, Txatxilipurdin... Goienako Errektore Kontseiluko kide da, AEDko ordezkari moduan. Era berean, bloga dauka Goiena.eus-en, Barberenea izenekoa. Eta Puntua aldizkarian ere kolaboratzaile da, iritzi emaile moduan.


Jeri Ellsworth - Wikipedia, entziklopedia askea.\nGeorgia (AEB), 1974ko abuztuaren 14a (47 urte)\nasmatzailea, autorea, informatikaria eta ingeniaria\nIndividual Computers (en) (2002 - 2003)\nRapport Inc (en) (2003 - 2004)\nJeri Ellsworth (1974ko abuztuaren 14a -) zirkuitu-diseinatzaile autodidakta da, eta chipak diseinatzeko etxeko laborategi bat (“home chip lab”) sortu zuen. Ezaguna da Commodore 64 kontsolaren emuladore bat diseinatzeagatik. 2004an asmatu zuen, Joystick baten barruan zihoan, 30 bideo-joko zituen, eta C64 Direct-to-TV izena zuen. Computers Made Easy denda-katea antolatu zuen, ordenagailuen osagaiak saltzeko. Gaur egun, jokoetarako kontsolen hardwarean egiten du lan.\n2013an errealitate areagotuzko CastAR sistema aurkeztu zuen Jeri Ellsworth-ek Technicalillusions enpresarekin, baita arrakasta handia lortu ere. CastAR sistemak batera darabiltza mundu fisikoa eta mundu birtuala, errealitate areagotuzko 3D proiekzio holografiko modukoak erabiltzen ditu errealitate birtualean mulgiltze erabatekoa onartzen duen ingurunean.\nWikimedia Commonsen badira fitxategi gehiago, gai hau dutenak: Jeri Ellsworth\n(Ingelesez) Webgune pertsonal ofiziala\n(Ingelesez) Jeri Ellsworth-en Youtube kanala\n(Ingelesez) Jeri Ellsworth-en Vimeo kanala\n(Ingelesez) Ellsworth-en Flickr argazki-zerbitzuan\n(Ingelesez) Hitzaldia Portland-eko Linux General bileran (2010eko martxoan)*\n(Ingelesez) Hitzaldia Stanford unibertsitatean (2005/05/18)\nMultimedia: Jeri Ellsworth\nOrriaren azken aldaketa: 28 otsaila 2021, 02:44.


noaua | Noaua Kultur Elkartea - Part 1560\nAmaitu da IV. Topa Eszenika\nBy\tnoaua\ton\t2012-10-01\tin\nAntzerki tailer eta emanaldi artean agurtu dute, aurtengoan iraila osoan zehar ospatu den IV. Topa Eszenika. Txerriki antzerki taldekoek antolaturiko ekimeneko azken hitzorduak joan den larunbatean ospatu ziren. Ondoko irudian, Malas Compañías Zirko taldekoen “Orsai” antzezlanaren emanaldiko une bat. Herritarrik ez zen falta frontoiko eserlekuetan. Ikusmina sortu zuten emanaldiko akrobaziek. Honez gain, goizean Usoa Zumetaren […]\nGazte mugimendu berria eratzeko, lehen asanblada urriaren 12an\nUrriaren 12an, arratsaldeko 16:00etan Aitzaga Elkartean. Hauxe da, joan den ostiralean frontoian jendaurrean aurkeztu zen Euskal Herri mailako gazte mugimendu berriko kideek, finkatu duten lehen asanbladarako hitzordua. Aipatu moduan, ostiral iluntzean burutu zen aurkezpen ekitaldia frontoian. Bertan nabarmendu zutenez, “Gazteok, jendarte eredu honek eta Euskal Herriak bizi duen egoeraren aurrean badugu zer esan. Eta zer borrokatu. […]\nKutsaduraren aurkako elkarretaratzea, ostiralean Atxegalden\nIraileko estreinako mobilizazioan argi zioten antolatzaileek; arazoa konpondu bitartean, hilero lehen ostiraletan elkarretaratzea deituko zutela. Urrian sartu berriak gara gaur, eta honenbestez, lau egun barrurako, hilaren 5erako, kutsaduraren aurkako kontzentrazioa antolatu du Itaya Gazte Asanbladak. Duela hilabete egin bezala Atxegalden 20:00etan, N-634 errepide bazterrean. “Usurbil osasuntsuago bat lortzeko” deitu dute elkarretaratze hau. Hona hemen, irailaren […]\nLaguntza behar dute igandean, Andoaingo Kilometroak jaialdian\n“On Egin” lemapean, badator Gipuzkoako ikastolen aldeko festa. Oraingoan, sei egun barru, urriaren 7an ospatuko da Andoainen, Aita Larramendi ikastolaren alde. Jaialdi egunean bertan, antolakuntzarako laguntza behar dute. Animatzen direnek kmk12.gizabaliabideak@ikastola.net helbidera idatzi dezakete, 688 608 825 telefono zenbakira deitu, edo kilometroak.net bisitatu. Web orrialde berean, ibilbidea, egitaraua eta igandeko jaialdiaren inguruko zehaztasun guztien berri ematen ari […]\nGetaria eta Kaiku nagusitu ziren Aginagako trainerila txapelketan\nLehia gogorra izango zela bazekiten. Arerioak gogorrak ziren. “Azkena baten bat uztea”, hori zen Agiñako nesken erronka. Eta kostata izan bazen ere, lortu zuten. Beraz, pozik egoteko moduan dira Aginagako neskak. Emakumezko Trainerila Txapelketaren lehen edizioan, Getaria izan zen nagusi eta gizonezkoetan, Kaiku. Aginagako I. Emakumezko Trainerila Txapelketa1- Getaria 09:09:242- Orio […]\nFutbol Eskolari loturiko guraso bilera antolatu du Usurbil FT-k. Hitzordua, larunbat goiz honetarako, irailaren 29rako finkatu dute; 11:00etan, Artzabalen.\nBy\tnoaua\ton\t2012-09-28\tin\nEstropada lehia ikusgarria, larunbatean Aginagan\nDatorren astean hasiko diren San Praixkuetarako girotzen hasteko aukera izango da larunbat honetan, irailaren 29an, Aginagan ospatuko diren estropaden bidez. Gizonezkoen VI. Trainerila txapelketa ospatuko da, eta iragartzen joan garen moduan, estreinakoz emakumeen arteko lehia ere ospatuko da Oriako uretan. Festa giroa, 15:00etatik aurrera joango da nagusitzen erriyo bazterrean. Arraunlarien etorrera, entrenamendu saioak, eta noski, […]\nBi eskubaloi partida, larunbatean Kiroldegian\nBi eskubaloi taldeek etxean jokatuko dute asteburuan; kadete eta infantil mutilek hain zuzen. Bi neurketok larunbat honetarako iragarri dituzte, bat goizean, bestea arratsalderako. Hona hemen, zehaztasun gehiago: 11:00 Kadete mutilak: Usurbil KE-Saieko16:00 Infantil mutilak: Udarregi Usurbil-Saieko Tokia: Oiardo Kiroldegia.\n1.850tik 1.560. orria« Lehenengoa«...102030...1.5581.5591.5601.5611.562...1.5701.5801.590...»Azkena »


‘Legazpiko Gaztetxea: XX urte Mataderon’\n22 maiatza, 2017 Dokumentalak, Multimedia 3398\nLegazpiko Gaztetxeak hogei urte egin ditu Mataderon, garai bateko hiltegia izandakoan. Xabier Aztiriak eta Sergio Prietok, hogei urte horietako historiari errepasoa egin diote Legazpiko Gaztexea. XX urte Mataderon dokumentalean. Horretarako, argazki eta irudi zaharrak, eta garai bateko eta egungo protagonisten testigantzak jaso dituzte. Pasa den ostiralean aurkeztu zuten herritarren aurrean, eta dagoeneko sarean jarri dute ikusgai.\nUrretxu-Zumarraga ikastola beti bezain gazte »


Bizkaiko 78 udalerritan 300 jarduera baino gehiago antolatuko dira urrian herritarrei on...\nBizkaiko 78 udalerritan 300 jarduera baino gehiago antolatuko dira urrian herritarrei ondare kulturala hurbiltzeko\nAurten, Ondareari buruzko Europako Jardunaldien 17. edizioa antolatuko da Bizkaian, ondare kulturala hedatzeko programa, alegia. Gaur egun arte, programak ibilbide finkatua izan du lurraldean, eta gero eta tokiko eta eskualdeko eragile gehiagok hartzen dute parte urrian publikoari eskainiko zaizkion jarduerak antolatzen. Edizio honetako gaia Paisaia bizia da, eta lurraldearen ikuspuntutik jorratuko da ondarea, lurraldea baita faktore naturalek, ekonomikoek, sozialek eta kulturalek esku hartzen duten hainbat prozesu garatzen diren espazio fisikoa, eta horrek guztiak gaur egun kontenplatzen dugun paisaia sortzen du. Doan izango diren 276 ekintzetan zehar Bizkaiko paisaiaren ikuspegi ezberdinak erakutsiko dira, eta aukera paregabea izango da zenbait toki profesionalekin, interpreteekin eta boluntario aktiboekin batera bisitatzeko.\nLorea Bilbaok, Euskara eta Kultura diputatuak, Ondareari buruzko Europako Jardunaldien hamazazpigarren edizioa aurkeztu du Unesko Etxeko zuzendaria den Arantza Atxa eta jardunaldietako komisariekin batera, Amaia Apraiz eta Ainara Martinezekin alegia. Aurkezpenean aurten parte hartuko duten instituzio, erakunde eta elkarte publiko eta pribatuetako ordezkariak ere izan dira.\nDiputatuak zera adierazi du "uste dogu Ondarearen Europako Bizkaiko Jardunaldien arrakastearen oinarria batasun tematiko hori eta kanpainetan era guztietako eragile kultural eta sozialek erakusten daben konpromisoa eta ahalegina dirala, eta ezaugarri horreengatik bihurtu dirala, ez bakarrik Bizkaian Europa mailan baino, eraginkortasunez jarduten dauan kudeaketaren erreferentzia. Horren adibiderik argiena Europako Kontseiluak berak proiektu honen ganean azaldu dauan interesa da."\nBizkaiko kanpaina arrakastatsua da nagusiki Aldundiak koordinatzen dituen eta kulturaren alorrean lan egiten duten tokiko eragile, udal, erakunde publiko eta pribatu, eta profesional eta kolektiboek geroz eta gehiago parte hartzen dutelako, inplikazio gehiagorekin baita ere. Edizio honetan 78 udalerrik parte hartuko dute, aurreko urtean baino hamar gehiagok, eta horietariko 68 udalak izango dira. Horiez gain, ehun erakunde, kolektibo eta elkartek baino gehiagok parte hartuko dute baita ere. Urrian zehar 300 jarduera baino gehiago gauzatuko dira, eta horien bitartez, herritarrek lurraldeko ondarea hurbiletik ezagutuko dute. Bizkaian programa anitza egongo da herritarren gozamenerako, askotarikoa eta dinamikoa, eta horri esker, herritarrek beraien ondarearekin konektatu ahal izango dute eta bere aberastasuna eta balio kulturalak esploratu ahal izango dituzte.\nBizkaiak hurrengo urtean Europako Parlamentuak onetsitako Ondare Kulturalaren Europako Urtea ospatzeko ekimenekin bat egingo du. Horren bitartez Europako oinordetza kulturala sustatu nahi da eta historiaren eta balio komunen inguruan herritarrak sentsibilizatu nahi dira, eta horretarako, gure etorkizunerako ezinbesteko baliabidea ondarea izango da, hezkuntzari eta gizarteari dagokionez baliotsua baita, eta indar ekonomiko nabaria baitu.\nPRENTSA OHARRA OEJ 2017 AURKEZPENA